open-index/open-wikipedia-markdown huggingface dataset:
పాములపల్లె

**పాములపల్లె** భారతదేశంలోని ఆంధ్రప్రదేశ్ రాష్ట్రంలోని మార్కాపురం జిల్లా గిద్దలూరు మండలానికి చెందిన రెవెన్యూయేతర గ్రామం.

ఇది గిద్దలూరు పంచాయతీ పరిధిలోకి వస్తుంది. ఇది ఆంధ్ర ప్రాంతానికి చెందినది. ఇది జిల్లా ప్రధాన కార్యాలయం ఒంగోలు నుండి పశ్చిమాన 141 కి.మీ దూరంలో ఉంది. గిద్దలూరు నుండి 4 కి.మీ. ఇది తెలంగాణ రాష్ట్ర రాజధాని హైదరాబాద్ నుండి 263 కి.మీ. దూరంలో ఉంది.

పాములపల్లి పిన్ కోడ్ 523357 మరియు పోస్టల్ ప్రధాన కార్యాలయం గిద్దలూరు పశ్చిమం.

గిద్దలూరు (3 కి.మీ), కొంగలవీడు (6 కి.మీ), కంచిపల్లి (6 కి.మీ), సత్యవోలు (7 కి.మీ), నరవ (7 కి.మీ) పాములపల్లికి సమీపంలోని గ్రామాలు. పాములపల్లిని తూర్పున రాచర్ల మండలం, దక్షిణాన కొమరోలు మండలం, తూర్పున బెస్తవారిపేట మండలం, తూర్పున కుంబం మండలం చుట్టుముట్టాయి.

నంద్యాల, చాపిరేవుల, మార్కాపూర్, బనగానపల్లె పాములపల్లికి సమీప నగరాలు.

## గ్రామ పంచాయతీ
ఈ గ్రామం గిద్దలూరు నగర పంచాయతీ పరిధిలోని గ్రామం.
## దర్శనీయ ప్రదేశాలు/దేవాలయాలు
### శ్రీ పోలేరమ్మ అమ్మవారి ఆలయం
[గిద్దలూరు ([మార్కాపురం జిల్లా)|గిద్దలూరు]] నగరపంచాయతీలోని ఈ దేవస్థాన పంచమ వార్షికోత్సవాలు, 2014, జూన్-1 ఆదివారం నాడు వైభవంగా నిర్వహించారు. ఉదయం భక్తులు తప్పెట్లతో ఊరేగింపుగా తరలివెళ్ళి అమ్మవారికి బోనాలు సమర్పించారు. భక్తులు అమ్మవారిని దర్శించుకొని తీర్ధప్రసాదాలు స్వీకరించారు. 

## మూలాలు

## వెలుపలి లింకులు
అశోక్ దాస్

**అశోక్ దాస్** (పూరీలో 1953 మార్చి 23 న జన్మించాడు, ఒడిషా, భారతదేశం) ఒక భారతీయ అమెరికన్ సైద్ధాంతిక భౌతిక శాస్త్రవేత్త, ఫిజిక్స్ టీచర్ పురస్కారం గెలుచుకున్న రచయిత. అతను రోచెస్టర్ విశ్వవిద్యాలయంలో భౌతికశాస్త్ర ప్రొఫెసర్, న్యూక్లియర్ ఫిజిక్స్ సాహా ఇన్స్టిట్యూట్ కోలకతా, భారతదేశం భౌతికశాస్త్రం కొ-ప్రొఫెసర్. 
## విద్య
ఢిల్లీ విశ్వవిద్యాలయం నుండి భౌతికలో 1972 లో తన BS (ఆనర్స్), 1974 లో MS పొందారు.
అతను స్టోనీ బ్రూక్ వద్ద న్యూయార్క్ స్టేట్ యూనివర్సిటీ వద్ద supersymmetry, supergravity పై తన గ్రాడ్యుయేట్ అధ్యయనాలు చేసారు.
1977 లో ఆయన PhD (స్పిన్ 3/2 ఫీల్డ్స్, Supergravity సిద్ధాంతాలు) పై పొందారు.
## కెరీర్
1982 లో రోచెస్టర్ విశ్వవిద్యాలయం చేరడానికి ముందు న్యూయార్క్ సిటీ కాలేజ్, మేరీల్యాండ్ విశ్వవిద్యాలయంలో, రట్జర్స్ విశ్వవిద్యాలయం వద్ద రీసెర్చ్ అసోసియేట్ గా పనిచేసారు. 
1993 లో ప్రొఫెసర్ గా పదోన్నతి పొందారు, ఇప్పటికీ ఉన్నారు.
## పరిశోధనలు
దాస్ పరిశోధన సైద్ధాంతిక అధిక శక్తి భౌతికశాస్త్రం యొక్క ప్రాంతంలో ఉంది. అతను supersymmetry, supergravity పై పనిచేస్తారు. 
## మూలాలు

## బాహ్యా లంకెలు
*personal home page
*Institute Home Page of Dr. Ashok Das
*papers from arXiv
*Books of Ashok Das @ Amazon.com

వర్గం:భారతీయ సైద్ధాంతిక భౌతిక శాస్త్రవేత్తలు
వర్గం:1953 జననాలు
వర్గం:ఢిల్లీ విశ్వవిద్యాలయం పూర్వ విద్యార్థులు
వర్గం:జీవిస్తున్న ప్రజలు
వర్గం:ఒడిశా భౌతిక శాస్త్రవేత్తలు
అతుల్ కుమార్

**అతుల్ కుమార్** (జననం 1963 ఏప్రిల్ 28 లక్నో భారతదేశం) సెంట్రల్ డ్రగ్ రీసెర్చ్ ఇన్స్టిట్యూట్ (CDRI) లక్నో, భారతదేశంలో ఒక శాస్త్రవేత్త . అతను తన పరిశోధన ఆర్గానిక్ కెమిస్ట్రీ, ఔషధ కెమిస్ట్రీ, ఔషధ డిజైన్లు ప్రాంతాల్లో చేసారు. అతను బోలు ఎముకల వ్యాధి, క్యాన్సర్, క్షయ, మధుమేహం న పరిశోధన, మూలకణ గణనీయమైన కృషి చేసారు.
అతను ముఖ్యంగా ఓర్గానోక్యాటలైజ్డ్ సమన్వయం, బయోమెట్రిక్ సమన్వయం, మల్టికంపొనెంట్ స్పందన, గ్రీన్ కెమిస్ట్రీ, సొనోకెమిస్ట్రి, ఎంజైమ్ సమన్వయం,, వైవిధ్యం ఆధారిత సంశ్లేషణ, ఫంక్షనల్ ఐయోనిక్ లిక్విడ్ మాధ్యమ సింథసిస్ (FILMS) అభివృద్ధిలో ఆర్గానిక్ కెమిస్ట్రీ యొక్క ప్రాంతంలో గణనీయమైన రచనలు చేసారు.
## చదువు
లక్నో విశ్వవిద్యాలయం నుండి తన మాస్టర్స్ డిగ్రీ, పీహెచ్డీ పొందారు.
## వృత్తి
అతుల్ కుమార్ సుని బఫెలో ఒక పోస్ట్ డిఓసి పనిచేశారు. అతను మెడిసినల్ కెమిస్ట్రి విభాగంలో ఒక సీనియర్ ప్రిన్సిపాల్ శాస్త్రవేత్త (డిప్యూటీ డైరెక్టర్) గా సెంట్రల్ డ్రగ్ రీసెర్చ్ ఇన్స్టిట్యూట్ (లక్నో, భారతదేశం) లో పనిచేస్తున్నారు.
## అవార్డులు
తన క్రెడిట్ అనేక అవార్డులు ఉన్నాయి.
* డాక్టర్ కుమార్, భారతదేశం యొక్క ఫార్మాస్యూటికల్ ప్రొడ్యూసర్స్ సంస్థ (OPPI) OPPI సైంటిస్ట్ అవార్డు 2007, అవార్డు హాన్, ద్వారా ఇవ్వబడింది. రసాయనాలు, ఎరువులు ప్రాంతంలో, ముంబై వద్ద భారతదేశం ప్రభుత్వం కోసం మిన్స్టర్ వైద్య కెమిస్ట్రీ.

## మూలాలు

## బాహ్యా లంకెలు

వర్గం:ఉత్తర ప్రదేశ్ శాస్త్రవేత్తలు
వర్గం:రసాయన శాస్త్రవేత్తలు
ఆంధ్ర వాజ్మయమున చారిత్రక కావ్యములు

thumb
**ఆంధ్ర వాజ్మయమున చారిత్రక కావ్యములు** 17వ శతాబ్దం వరకు తెలుగు భాషలో విడుదలైన చారిత్రక కావ్యముల గురించి డాక్టర్ బి. అరుణకుమారి గారి పరిశోధన గ్రంథము. దీనిని 1978 సంవత్సరంలో ఆంధ్రా యూనివర్సిటీ, వాల్తేరు ప్రచురించింది.

క్రీ.పూ. 200 నుండి. సా.శ. 1700 వరకు ఆంధ్రదేశము లోని రాజకీయ, మత, సాంఘిక పరిస్థితులను వాటి పరిణామములను విశదీకరించే ప్రయత్నమిది. ఇందులో భారతదేశంలో తెలుగు రాజ్యమును స్థాపించిన వల్లభుని అభ్యుదయ కథనము, చోళుల వీరగాథలు, మహోన్నతాంధ్ర సామ్రాజ్య స్థాపకులైన కాకతీయుల చరిత్ర, పలనాటి వీరుల శౌర్య ప్రతాపములు, కాటమరాజు కథ, ఆంధ్ర కర్ణాటక సార్వభౌముడగు శ్రీకృష్ణదేవరాయని సమరౌద్ధత్యము, ఆరవీటి రాజుల చరిత్ర, నాయక రాజుల పాలనము, బసవేశ్వర పండితారాధ్యుల శైవమత ప్రచార సంరంభము, ఓరుగంటి ఆంధ్రుల సాంఘిక జీవనమును తెలుగు గాథలు మొదలైన విషయాలను విమర్శనాత్మక దృష్టితో కూర్చిన మణిహారమే ఇది.

ఈ పుస్తకాన్ని రచయిత తన అమ్మ శ్రీమతి వెంకటరత్నమ్మ, నాన్న శ్రీ బాల సుబ్బారావు గార్లకు భక్తితో అంకితమిచ్చారు.

## విషయసూచిక
# చరిత్ర - చారిత్రక కావ్యము
# ఆంధ్ర మహావిష్ణువు
# చోళులు
# కాకతీయులు
# హైహయులు
# కాటమరాజు కథ
# శ్రీకృష్ణదేవరాయలు
# ఆరవీటి రాజులు
# తంజాపురాంధ్ర నాయకరాజులు
# మతము - మతప్రవక్తలు
# జీవిత చరిత్ర
# సాంఘిక చరిత్ర
# ఉపసంహారము

## ప్రముఖుల అభిప్రాయాలు
;శ్రీ యం.ఆర్.అప్పారావు, ఉపాధ్యక్షులు, ఆంధ్ర విశ్వవిద్యాలయం :
* ఈ గ్రంథములో డాక్టర్ అరుణకుమారి కడుంగడు ప్రశంసనియములగు ఎన్నియో విషయములను చర్చించిరి. ఈ గ్రంథము ఇటు చరిత్రకు, అటు వాజ్మయమునకు మిక్కిలి ఉపయోగపడుననుటకు సందియములేదు.
;ప్రొఫెసర్ కె.వి.ఆర్. నరసింహం :
* ప్రాచీనాంధ్ర చారిత్రక కావ్యములపై రచింపబడిన సిద్ధాంత వ్యాసములలో ఇది ఉత్తమోత్తమము. చారిత్రక నేపథ్య వివరణముతోపాటు కావ్యకళా పరిశీలనమును ఇందు సక్రమముగా నిర్వహింపబడింది.
;డాక్టర్ వడ్లమూడి గోపాలకృష్ణయ్య :
* క్రీ.పూ. ద్వితీయ శతాబ్దమునుండి సా.శ. పదునేడవ శతాబ్దమువరకు ఆంధ్రుల చరిత్రను చాటిచెప్పు చారిత్రక కావ్యములను, సత్యాన్వేషివలె విశ్లేషించుటలో రచయిత్రి చూపిన పరిశోధనాభినివేశము ఎన్నతగినది.
;డాక్టర్ దివాకర్ల వేంకటావధాని :
* చారిత్రక కావ్యములను కాలక్రమానుసారముగ తర్కబద్ధముగ మదింపు చేయుతరి వెలువడిన చారిత్రకాంశములయందలి సత్యాసత్యములను అందుబాటులోనున్న చరిత్రలదృష్ట్యా పరిశీలించుటయేగాక డాక్టర్ అరుణకుమారి వానియందలి సాహిర్యౌన్నత్యమును ఎత్తిచూపిరి.
;డాక్టర్ కొర్లపాటి శ్రీరామమూర్తి :
* ఈ పరిశోధనా గ్రంథమునందు చారిత్రక సత్యములు సప్రమాణముగను కావ్యతత్వములు సవిమర్శముగ నిరూపింపబడినవి. నిరాడంబరమైన శైలిలో నివేదింపబడినవి. చరిత్ర జిజ్ఞాసువులకు, సాహిత్య పిపాసువులకు ప్రయోజనకరమైన యీ కృషి ప్రశంసాపాత్రము.

## మూలాలు
* ఆంధ్ర వాజ్మయమున చారిత్రక కావ్యములు (17వ శతాబ్దంవరకు), డాక్టర్ బి. అరుణకుమారి, ఆంధ్రా యూనివర్సిటీ, విశాఖపట్నం, 1978.
* డి.ఎల్.ఐలో ఆంధ్ర వాజ్మయమున చారిత్రక కావ్యములు పుస్తక ప్రతి

వర్గం:తెలుగు పరిశోధనా గ్రంథాలు
వర్గం:1978 పుస్తకాలు
వర్గం:తెలుగు పుస్తకాలు
వర్గం:ఆంధ్ర విశ్వవిద్యాలయం ప్రచురణలు
గోరంట్లవారిపాలెం (పెదనందిపాడు)

**గోరంట్లవారిపాలెం** గ్రామం పాక్షికంగా గుంటూరు జిల్లా పెదనందిపాడు మండలం లోని రెవెన్యూయేతర గ్రామం.  ఈ గ్రామ పంచాయతీలో, 2 వార్డులు 500 మంది ఓటర్లూ ఉన్నారు. గ్రామంలో సగభాగం ఉప్పలపాడు గ్రామపంచాయతీలో, పెదనందిపాడు మండలంలో, గుంటూరు శాసనసభా పరిధిలోనూ, గుంటూరు పార్లమెంటు పరిధిలోకీ వస్తుంది. మిగతా సగభాగం, చిలకలూరిపేట మండలంలోని గొట్టిపాడు గ్రామ పంచాయతీలో ఉంది. ఇది నరసరావుపేట శాసనసభ పరిధిలోకీ, నరసరావుపేట పార్లమెంటు పరిధిలోకీ వస్తుంది.

## విశేషాలు

* ఈ వూరివారయిన చిన్నకారు రైతు సయ్యద్ సుబానీ స్వయం కృషితో రూపొందించిన బూమ్ స్ప్రేయర్ (ట్రాక్టర్ తో పురుగుమందు వెదజల్లే కొత్తరకం పరికరం) లిమ్కా బుక్ ఆఫ్ రికార్డులలో నమోదయినది. ఈ పరికరంతో ఒక ఎకరాకు 5 నిమిషాలలో పురుగు మందు చల్లవచ్చు. అతితక్కువ ఖర్చు (రు. 6, 000) తో, సోలార్ బూం స్ప్రేయర్ రూపకల్పన చేసాడు. అన్ని పైర్లకూ రసాయన ఎరువులు పిచికారీ చేసేవిధంగా దీనిని తయారు చేసాడు. వాతావరణంలో ఉష్ణోగ్రత 25 డిగ్రీల సెల్సియస్ ఉంటే ఇది పనిచేస్తుంది. దీనితో రోజుకి 10 ఎకరాల మందు జల్లుకోవచ్చు. ఈ స్ప్రేయర్ వాడటం వలన, ఒక ఎకరానికి 50 రూ. మాత్రమే ఖర్చు అవుతుంది.
* 300 మంది జనాభా ఉన్న ఈ గ్రామంలో వేసవిలో గూడా నీటి ఎద్దడి లేదు. పైగా చుట్టుప్రక్కల పది గ్రామాలవారికి వీరు జలదానం చేస్తున్నారు. దీనికి కారణం ఈ గ్రామంలోని ఒక చెరువు. మొదట ఒక కుంటగా ఏర్పాటయిన ఇది, కాలక్రమేణా గ్రామస్థుల కృషితో 8 ఎకరాల విస్తీర్ణం గల ఒక చెరువుగా రూపుదిద్దుకుంది. గ్రామస్థులంతా వర్షపునీటిని ఒడిసిపట్టి, ఒకచోటికిచేర్చి, నిలువ చేస్తారు. దీనితో భూగర్భ జల పెంపుదలకే గాకుండా, తాగునీటి సమస్యకు పరిష్కారం కనుగొన్నారు.

## మూలాలు
వర్గం:పెదనందిపాడు మండలం లోని రెవిన్యూయేతర గ్రామాలు
గురవయ్యసాల

**గురవయ్యసాల** నెల్లూరు జిల్లా ముత్తుకూరు మండలానికి చెందిన రెవెన్యూయేతర గ్రామం.ఈ గ్రామం బ్రహ్మదేవం పంచాయతీ పరిధిలోని గ్రామం.

## గ్రామంలోని దేవాలయాలు
శ్రీ మాహాలక్ష్మమ్మ అమ్మవారి ఆలయం:- ఈ ఆలయంలో అమ్మవారి వార్షిక ఉత్సవాలలో భాగంగా, 2014,జూన్-2 సోమవారం నాడు, అమ్మవారు విశేష అలంకరణలో దర్శనమిచ్చారు. స్త్రీల సంఖ్య పొంగళ్ళు నిర్వహించారు. ఉదయం అభిషేకం, లక్ష్మీసహస్రనామ పూజ నిర్వహించారు. సాయంత్రం కుంకుమార్చన, తీర్ధప్రసాదాల వినియోగం, అన్నదానం నిర్వహించారు. గ్రామస్థులు, స్త్రీల సంఖ్య పెద్దసంఖ్యలో అమ్మవారిని దర్శించుకొని, ప్రత్యేకపూజలు నిర్వహించారు.

## మూలాలు

వర్గం:ముత్తుకూరు మండలంలోని గ్రామాలు
సింగరాయకొండ (ఆర్ఎస్)

**సింగరాయకొండ (ఆర్ఎస్)** ప్రకాశం జిల్లా, సింగరాయకొండ మండలం లోని జనగణన పట్టణం. దీనిని పాత సింగరాయకొండ అని కూడా అంటారు.

## గ్రామ చరిత్ర
పాతసింగరాయకొండ గ్రామ సమీపాన, మన్నేరు ఒడ్డున జాతీయ రహదారి ప్రక్కన కొత్తవంతెన నిర్మించగా, పాతవంతెన క్రింద మట్టి త్రవ్వుచుండగా, 2017, మార్చి-27న, మూడు అడుగుల ఎత్తు ఉన్న, ఒక పురాతన రాతి శివలింగం బయల్పడింది. 
## సాగునీటి సౌకర్యం
*భవనాశి చెరువు.
*మేలం చెరువు.
## గ్రామ పంచాయతీ
ఈ గ్రామ పంచాయతీ కార్యదర్శి వి, బ్రహ్మానందరెడ్డి, రాష్ట్రంలో ఉత్తమ గ్రామ పంచాయతీ కార్యదర్శిగా ఎంపికైనారు. జాతీయ పంచాయతీరాజ్ దినోత్సవ వేడ్కలలో భాగంగా, 2017, ఏప్రిల్-24న విజయవాడలో నిర్వహించు ఒక కార్యక్రమంలో రాష్ట్ర పంచాయతీరాజ్ శాఖామంత్రి నారా లోకేష్ చేతులమీదుగా వీరికి ఈ పురస్కారం అందజేసెదరు.

## జనాభా గణాంకాలు
2011 జనాభా లెక్కల ప్రకారం, సింగరాయకొండ (RS) పట్టణంలో మొత్తం 4,894 కుటుంబాలు నివసిస్తున్నాయి. మొత్తం జనాభా 19,400 అందులో 9,245 మంది పురుషులు కాగా, 10,155 మంది స్త్రీలు ఉన్నారు. సగటు లింగ నిష్పత్తి 1,098. పట్టణంలో 0-6 సంవత్సరాల వయస్సు గల పిల్లల జనాభా 1971, ఇది మొత్తం జనాభాలో 10%. 0-6 సంవత్సరాల మధ్య 1018 మంది మగ పిల్లలు, 953 మంది ఆడ పిల్లలు ఉన్నారు. బాలల లింగ నిష్పత్తి 936, ఇది సగటు లింగ నిష్పత్తి (1,098) కంటే తక్కువ. అక్షరాస్యత రేటు 75.7%. ఇది అవిభాజ్య ప్రకాశం జిల్లా 63.1% అక్షరాస్యతతో పోలిస్తే సింగరాయకొండ (RS) అధిక అక్షరాస్యతను కలిగి ఉంది. పురుషుల అక్షరాస్యత రేటు 82.38% స్త్రీల అక్షరాస్యత రేటు 69.8%.

## దర్శనీయ ప్రదేశాలు/దేవాలయాలు
**శ్రీ పట్టాభిసీతారామాలయం -** పునర్నిర్మాణం చేసిన ఈ ఆలయంలో 2014, జూన్-2, సోమవారం నాడు, సీతా, లక్ష్మణ, ఆంజనేయస్వాముల సమేత శ్రీ కోదండరామస్వామివారి నూతన శిలా విగ్రహ ప్రతిష్ఠ, కలశ స్థాపన కార్యక్రమాన్ని వైభవంగా నిర్వహించారు. వేదపండితులు, ఉదయం విష్వక్సేన ఆరాధన, పుణ్యాహవచనం, యంత్రస్థాపన, అనంతరం ఉదయం 7-45 గంటలకు శిఖర, కలశ స్థాపన నిర్వహించారు. అనంతరం సరిగా ఉదయం 8 గంటలకు శిలావిగ్రహాలు ప్రతిష్ఠించారు. స్వామివారికి ప్రత్యేక పూజలు నిర్వహించారు. వందలాది మంది భక్తులు స్వామివారి పీఠంలో వెండి, బంగారం వేసి తమ భక్తి చాటుకున్నారు. స్వామివారి శాంతి కళ్యాణం కన్నులపండువగా నిర్వహించారు. సాయంత్రం స్వామివారి గ్రామోత్సవం నిర్వహించారు.

**శ్రీ వరాహ లక్ష్మీనరసింహస్వామివారి ఆలయం -** దక్షిణ సింహాచలంగా పేరుపొందిన ఈ ఆలయంలో, స్వామివారి బ్రహ్మోత్సవాలు, 2014, జూన్-9, సోమవారం నాడు ప్రారంభమైనవి. ఆరోజున తొలుత, గరుడ ధ్వజారోహణ కార్యక్రమాన్ని నిర్వహించారు. ఆ రోజు రాత్రి స్వామివారు చంద్రప్రభ వాహనంపై భక్తులకు దర్శనమిచ్చారు. స్వామివారు మంగళవారం ఉదయం సూర్యప్రభ వాహనంపై దర్శనమిచ్చారు. రాత్రికి హంసవాహనంపై భక్తులకు దర్శనమిచ్చారు. బుధవారం నాడు ప్రత్యేకపూజల అనంతరం, స్వామివారు చొప్పరంపై ఊరేగినారు. సాయంత్రం శేషవాహనంపై అభయమిచ్చారు. ఈ ఉత్సవాలలో భాగంగా శుక్రవారం అర్ధరాత్రి నుండి స్వామివారిని గరుడవాహనంపై పాతసింగరాయకొండ, సోమరాజుపల్లె గ్రామాలలో ఊరేగించారు. శనివారం స్వామివారు చొప్పరంపై దర్శనమిచ్చారు. అనంతరం స్వామివారికి వసంతోత్సవం నిర్వహించారు. శనివారం రాత్రికి గజోత్సవం సాగినది. ఆదివారం ఉదయం, స్వామివారి కళ్యాణం వైభవంగా నిర్వహించారు. సాయంత్రం ఉత్సవమూర్తులకు గ్రామోత్సవం నిర్వహించారు. ఆదివారం తెల్లవారుఝామున స్వామివారు గజవాహనంపై దర్శనమిచ్చారు. ఈ ఉత్సవాలు, 18వ తేదీ, బుధవారం నిర్వహించిన పుష్పయాగంతో ముగిసినవి.

## మూలాలు

## వెలుపలి లింకులు

వర్గం:జనగణన పట్టణాలు
వర్గం:ప్రకాశం జిల్లా జనగణన పట్టణాలు
యలమంచిలి సుజనా చౌదరి

**యలమంచిలి సుజనా చౌదరి** ఆంధ్ర ప్రదేశ్ కు చెందిన వ్యాపారవేత్త, తెలుగుదేశం పార్టీ నాయకుడు. ప్రస్తుతం ఈయన రాజ్యసభ సభ్యులుగా ఉన్నారు.
## ప్రారంభ జీవితం
సుజనా చౌదరి 1961 జూన్ 2న కృష్ణా జిల్లా కంచికచెర్లలో జన్మించాడు. ఆయన హైదరాబాద్ సీబీఐటీలో మెకానికల్ ఇంజనీరింగ్,  కోయంబత్తూరులోని సీఎస్‌జీ కాలేజ్ ఆఫ్ టెక్నాలజీ నుంచి మెషిన్ టూన్ ఇంజనీరింగ్‌లో పీజీ డిగ్రీ పూర్తి చేసి 1986లో సుజనా గ్రూప్ ఆఫ్ కంపెనీస్‌ను స్థాపించి రాజకీయాల్లోకి ప్రవేశించే వరకు సుజనా గ్రూప్‌ ఆఫ్ ఇండస్ట్రీస్‌కు అధిపతిగా ఉన్నాడు.
## రాజకీయ జీవితం
సుజనా చౌదరి టీడీపీ పార్టీ రాజకీయాల్లోకి వచ్చి పార్టీలో వివిధ హోదాల్లో పని చేసి 2010లో తొలిసారిగా రాజ్యసభ సభ్యుడిగా ఎన్నికై ఎన్‌డీఏ ప్రభుత్వంలో టీడీపీ భాగస్వామిగా ఉన్న సమయంలో 2014 నుండి 2018 వరకు మోదీ మంత్రివర్గంలో కేంద్ర సైన్స్, టెక్నాలజీ శాఖ సహాయ మంత్రిగా పని చేశాడు. 

సుజనా చౌదరి 2016లో టీడీపీ తరపున రెండోసారి రాజ్యసభకు ఎన్నికై తెలుగుదేశం పార్టీ రాజ్యసభాపక్ష నాయకుడిగా పని చేసి ఆ తరువాత 20 జూన్ 2019న తన సహచర టీడీపీ ఎంపీలు సీఎం రమేశ్, టీజీ వెంకటేశ్, గరికపాటి మోహనరావులతో కలిసి  డీల్లీలోని బీజేపీ పార్టీ కేంద్ర కార్యాలయంలో పార్టీ వర్కింగ్ ప్రెసిడెంట్ జేపీ నడ్డా సమక్షంలో భారతీయ జనతా పార్టీలో చేరాడు. 

సుజనా చౌదరి 2024లో జరిగిన ఆంధ్రప్రదేశ్ శాసనససభ ఎన్నికలలో విజయవాడ పశ్చిమ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి వైయ‌స్ఆర్‌సీపీ అభ్యర్థి ఆసిఫ్ షేక్ పై 47032 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

## మూలాలు

వర్గం:తెలుగుదేశం పార్టీ రాజకీయ నాయకులు
వర్గం:జీవిస్తున్న ప్రజలు
వర్గం:కృష్ణా జిల్లా రాజకీయ నాయకులు
వర్గం:కృష్ణా జిల్లా పారిశ్రామికవేత్తలు
వర్గం:కృష్ణా జిల్లాకు చెందిన రాజ్యసభ సభ్యులు
వర్గం:కృష్ణా జిల్లాకు చెందిన కేంద్ర మంత్రులు
మేకా వెంకట ప్రతాప్ అప్పారావు

**మేకా వెంకట ప్రతాప్ అప్పారావు** కృష్ణా జిల్లాకు చెందిన వై.ఎస్.ఆర్ పార్టీ నాయకుడు, నూజివీడు శాసనసభ నియోజకవర్గం శాసనసభ్యులు. వై.ఎస్.ఆర్ పార్టీలో చెరక ముందు ఈయన కాంగ్రెస్ పార్టీ తరపున శాసనసభ్యులుగా వున్నారు.

వర్గం:కృష్ణా జిల్లా రాజకీయ నాయకులు
వర్గం:జీవిస్తున్న ప్రజలు
వర్గం:1950 జననాలు
వర్గం:కృష్ణా జిల్లా నుండి ఎన్నికైన శాసన సభ్యులు
వర్గం:ఆంధ్రప్రదేశ్ శాసన సభ్యులు (2014)
వర్గం:ఆంధ్రప్రదేశ్ శాసన సభ్యులు (2019)
తోట నరసింహం

**తోట నరసింహం** ఆంధ్ర ప్రదేశ్ కు చెందిన తెలుగుదేశం పార్టీ నాయకుడు. 2014 భారత సార్వత్రిక ఎన్నికలలో కాకినాడ లోక్‌సభ నియోజకవర్గం నుంచి ఎన్నికయ్యాడు. ఈ ఎన్నికలో అతను సమీప వై.ఎస్.ఆర్.కాంగ్రెస్ పార్టీ అభ్యర్థి చలమలశెట్టి సునీల్ పై గెలుపొందాడు. ప్రస్తుతం ఈయన తెలుగుదేశం పార్టీ లోక్ సభ నేతగా ఉన్నారు.

## వ్యక్త్రిగత జీవితం
అతను 1962 జూన్ 6 న తోట వరహాలయ్య, పద్మాక్షమ్మ దంపతులకు జన్మించాడు. ఆయన బి.కామ్ వరకు చదివాడు. అతనికి 1986 నవంబరు 25 న తోట సరస్వతి (వాణి) తో వివాహమైంది. అతనికి ఒక కుమార్తె, ఒక కుమారుడు ఉన్నారు.

## రాజకీయ జీవితం
తోట నరసింహం ఆంధ్రప్రదేశ్ శాసనసభకు రెండు సార్లు ఎన్నికైనాడు. మొదట 2004-2006లో, రెండవసారి 2009-2014 లో ఎన్నికైనాడు. అతను 2010 నుండి 2014 వరకు ఆంధ్రప్రదేశ్ ప్రభుత్వంలో కేబినెట్ మంత్రిగా ఉన్నాడు. అతను 2014లో 16వ లోక్ సభకు ఎన్నికైనాడు అతను లోక్ సభలో బిజినెస్ అడ్వయిజరీ కమిటీ, రైల్వేల స్టాండింగ్ కమిటీలకు సభ్యునిగానూ, జనరల్ పర్పస్ కమీటీకి కూడా సభ్యునిగా ఉన్నాడు. అతను పెట్రోలియం సహజ వాయువుల శాఖకు మంత్రిగా ఉన్నాడు. అతను తెలుగు దేశం లోక్ సభాపక్ష నేతగా కూడా వ్యవహరించాడు

## మూలాలు

వర్గం:తెలుగుదేశం పార్టీ రాజకీయ నాయకులు
వర్గం:తూర్పు గోదావరి జిల్లా రాజకీయ నాయకులు
వర్గం:జీవిస్తున్న ప్రజలు
వర్గం:1961 జననాలు
వర్గం:16వ లోక్‌సభ సభ్యులు
వర్గం:తూర్పు గోదావరి జిల్లా నుండి ఎన్నికైన లోక్‌సభ సభ్యులు
యర్రారెడ్డివారిపాలెం

**యర్రారెడ్డివారిపాలెం** కృష్ణా జిల్లా కోడూరు మండలానికి చెందిన గ్రామం.

## గ్రామ భౌగోళికం
సముద్రమట్టానికి 7 మీ.ఎత్తు

## గ్రామానికి రవాణా సౌకర్యాలు
నాగాయలంక, అవనిగడ్డ నుండి రోడ్దురవాణా సౌకర్యం కలదు. రైల్వేస్టేషన్; గుంటూరు 82 కి.మీ

## గ్రామంలో విద్యా సౌకర్యాలు
మoడల పరిషత్తు ప్రాథమిక పాఠశాల.

## గ్రామ పంచాయతీ
ఈ గ్రామం, కోడూరు గ్రామ పంచాయతీ పరిధిలోని ఒక శివారు గ్రామం. 
## గ్రామంలోని దేవాలయాలు
శ్రీ రామాలయం:- ఈ ఆలయ ప్రథమ వార్షికోత్సవం సందర్భంగా, 2014,జూన్-3వ తేదీ మంగళవారం నాడు, ఆలయంలో హనుమాన్ చాలీసా 108 సార్లు పారాయణం చేసారు. ఈ సందర్భంగా ఆలయంలో ప్రత్యేక పూజలు నిర్వహించారు. భక్తులకు అన్నసమారాధన చేసారు. ఈ కార్యక్రమాలకు భక్తులు చుట్టు ప్రక్కల గామాలనుండి అధిక సంఖ్యలో విచ్చేసారు. [1]
## గ్రామ విశేషాలు
ఈ గ్రామానికి చెందిన శ్రీ బొంతు నాగరాజు అను ఉపాధ్యాయుడు, ప్రస్తుతం విజయవాడలోని రజకపేటలో గల నగరపాలకసంస్థ ప్రాధమిక పాఠశాలలో ప్రధానోపాధ్యాయులుగా పనిచేయుచున్నారు. వీరు విద్యాశ్రీ-2020 జాతీయ పురస్కారానికి ఎంపికైనారు. [2]

## మూలాలు
 
## వెలుపలి లింకులు
[1] ఈనాడు కృష్ణా/అవనిగడ్డ; 2014,జూన్-4; 1వపేజీ.
[2] ఈనాడు ఆంధ్రప్రదేశ్; 2020,సెప్టెంబరు-5; 8వపేజీ.

వర్గం:కోడూరు (కృష్ణా) మండలంలోని రెవెన్యూయేతర గ్రామాలు
కొనకళ్ళ నారాయణరావు

**కొనకళ్ళ నారాయణరావు** ఆంధ్ర ప్రదేశ్కు చెందిన తెలుగుదేశం నాయకుడు. 2009, 2014 లలో మచిలీపట్నం లోక్ సభ సభ్యుడుగా ఎన్నికయ్యాడు.   అతను అనేక సాంఘిక, సాంస్కృతిక కార్యకలాపాలతో అనుబంధంగా ఉంటాడు. మచిలీపట్నం పట్టణంలో నాటక పోటీలను నిర్వహిస్తూంటాడు.  

## ప్రజా జీవనం
నారాయణరావు కాంట్రాక్టరుగా తన వృత్తిని ప్రారంభించాడు. రాజకీయ నాయకుడిగా మారడానికి ముందు అతను వ్యవసాయదారుడు. అతను మచిలీపట్నం ప్రజలతో ఎల్లప్పుడూ సన్నిహితంగా ఉంటాడు. గత 30 సంవత్సరాలుగా ఆయన మచిలీపట్నం ఆర్టీసీ డిపోలో నేషనల్ మజ్దూర్ యూనియన్ అధ్యక్షుడిగా ఉన్నాడు. అతను బ్లూ కాలర్ కార్మికులతో మంచి సంబంధాన్ని కొనసాగించాడు. కార్మికులు ఎదుర్కొన్న అనేక సమస్యలను పరిష్కరించడంలో సహాయపడ్డాడు.

### లోక్‌సభ సభ్యునిగా
కొనకళ్ళ నారాయణరావు తెలుగు దేశం పార్టీ సభ్యుడు. 2009 & 2014 (15, 16 వ లోక్‌సభ) ఎన్నికలలో మచిలీపట్నం నియోజకవర్గం నుండి లోక్‌సభకు ఎన్నికయ్యాడు. కోనకల్లా నారాయణరావు 2009 లో లోక్‌సభకు ఎన్నికై అందరినీ ఆశ్చర్యపరిచారు. ఆంధ్రప్రదేశ్‌లోని ఇతర నియోజకవర్గాల్లో కాంగ్రెస్ పార్టీ విజయం సాధించినప్పటికీ, ఆయన తన కాంగ్రెస్ పార్టీ ప్రత్యర్థిపై తేలిగ్గా విజయం సాధించాడు. సాంఘిక సంక్షేమ కార్యకలాపాలతో ఆయనకున్న అనుబంధం 2009 ఎన్నికల్లో విజయం సాధించటానికి సహాయపడింది. నారాయణరావును ప్యానెల్ స్పీకర్‌గా నియమించారు. ప్యానెల్ స్పీకర్లను ప్యానెల్ ఆఫ్ చైర్‌పర్సన్స్ అని కూడా పిలుస్తారు. వీళ్ళు సోపానక్రమంలో డిప్యూటీ స్పీకర్ తరువాతి స్థానంలో ఉంటారు. 15 వ లోక్‌సభ (2009) లో పెట్రోలియం, సహజ వాయువు కమిటీ సభ్యునిగా నియమించారు. 

## వ్యక్తిగత విశేషాలు
కొనకళ్ళ నారాయణరావు 1950 మే 4 న గణపతి, కాశీ ఈశ్వరమ్మ లకు జన్మించాడు. 1975 మే 30 నన పద్మజతో వివాహం జరిగింది. వీరికి కిరణ్ గణపతి, చైతన్య గణపతి అనే ఇద్దరు కుమారులు ఉన్నారు.

## మూలాలు

వర్గం:కృష్ణా జిల్లా రాజకీయ నాయకులు
వర్గం:15వ లోక్‌సభ సభ్యులు
వర్గం:16వ లోక్‌సభ సభ్యులు
వర్గం:జీవిస్తున్న ప్రజలు
వర్గం:కృష్ణా జిల్లా నుండి ఎన్నికైన లోక్‌సభ సభ్యులు
శివప్రసాద్

* కొమరవోలు శివప్రసాద్ - తెలుగువారిలో సంగీతకారులు
* కోడెల శివప్రసాద్ -తెలుగుదేశం పార్టీ సీనియర్ నేత, ఆంధ్రప్రదేశ్ విభజన తరువాత ఎన్నుకోబడిన తొలి శాసనసభాపతి.
* నారమల్లి శివప్రసాద్-తెలుగు సినిమా నటుడు, తెలుగుదేశం నాయకుడు. 
* ముదిగొండ శివప్రసాద్ -ప్రముఖ రచయిత. చారిత్రక నవలా చక్రవర్తి
రాజమండ్రి కేంద్ర కారాగారం

**రాజమండ్రి సెంట్రల్ జైలు** రాజమండ్రిలో ఉన్న ఒక జైలు. రాజమండ్రిలో సందర్శించవలసిన ప్రదేశాలలో రాజమండ్రి సెంట్రల్ జైలు ఒకటి.

## చరిత్ర
1602 లో డచ్ వారు రాజమండ్రిలో ఒక కోటను నిర్మించారు. బ్రిటిష్ సామ్రాజ్యం 1864 లో దీనిని ఒక జైలుగా మార్చేసింది, ఆపై ఇది 1870 లో కేంద్ర జైలుగా అత్యాకర్షింపబడింది. ఈ జైలు 196 ఎకరాలలో (79 హెక్టారులలో) విస్తరించి వుంది, దీనిలో భవనాలు 37.24 ఎకరాలను (15.07 హెక్టార్లను) ఆక్రమించాయి.

ఈ జైలు ఆంధ్రప్రదేశ్ రాష్ట్రంలోనే అతి పురాతనమైన, అన్ని రకాల సురక్షిత వ్యవస్థలు కలిగిన జైలు. 1991 సంవత్సరం జైలు కార్యాలయం అందించిన ఆధారల ప్రకారం ఈ జైలులో 581 మంది జీవైత ఖైదు శిక్ష అనుభవిస్తున్న ఖైధీలు, 355 స్వల్ప కాలం జైలు శిక్ష అనుభవిస్తున్న ఖైధీలు ఉన్నారు. రాజమండ్రి కొంత కాలం డచ్ వారి పరిపాలనలో ఉంది. డచ్ వారు మూడు నిల్వ గదులు ఏర్పాటు చేశారు, దీనిలో ఆయుధాలు తుపాకులు భద్రపరచుకొనే వారు. ఈ గదులపైన ఒక రంధ్రం ఉన్నది, అవసరం పడి నప్పుడు ఆ రంధ్రం గుండా కావలసిన ఆయుధాలు తీసుకొనేవారు. ఈ గదులు కొలతలు 10 అడుగులు ఎత్తు 10 అడుగుల వెడల్పు 10 అడుగుల పొడవు) ఉంటాయి. ఒక గది రాజమండ్రి సెంట్రల్ జైలులో ఉన్నది, రెండవది మునిసిపల్ ఆఫీస్ పశ్చిమ గేటుకి ఎదురుగా ఉంది, మూడవది పాత సబ్ కలెక్టర్ ఆఫీసు వెనుక అప్సర హోటలు దగ్గర ఉంది. ఈ గదులను ఇప్పుడు రికార్డులను దాచడానికి తగులపెట్టడానికి ఉపయోగిస్తున్నారు. 1857 సంవత్సరంలో ప్రథమ స్వాతంత్ర్య సమరం జరిగాక రాజమండ్రి డచ్ వారి చేతుల నుండి ఆంగ్లేయులకు హస్తగతం అయ్యింది, అప్పుడు ఆంగ్లేయులు ఈ కోటను కారాగారంగా మార్చారు. ఈ కారాగారంలో ఒక పెద్ద దేవాలయం ఉండేదని ( ఇప్పుడు లేదు) డి.ఐ.జి. కార్యాలయంలో ఉన్న శిలా ఫలకం చెబుతుంది. ఇంకో ఆకర్షణ ఈ జైలులో గజలక్ష్మి ( లక్ష్మి దేవి విగ్రహం లక్ష్మి దేవికి ఇరుప్రక్కల రెండు ఏనుగులు ఉన్నాయి) విగ్రహం కనిపిస్తుంది, ఇది గజపతుల రాజ చిహ్నం. గోదావరి నది నుండి ప్రవాహించే ఒక నది పాయ ఈ జైలులో ప్రవహించేది, కాని ఆ పాయ మార్గం ఇప్పుడు మారి పోయింది. ప్రముఖ స్వాతంత్ర్య సమర యోధులు ఎందరో ఈ జైలులో ఆంగ్లేయుల చేత ఖైదు చేయబడినారు.
## మూలాలు

## వెలుపలి లంకెలు

వర్గం:రాజమండ్రి
వర్గం:1864 స్థాపితాలు
వర్గం:కారాగారాలు
వర్గం:ఆంధ్రప్రదేశ్ భవనాలు, నిర్మాణాలు
వర్గం:తూ.గో.జిల్లా భవనాలు, నిర్మాణాలు
ద్వారం బాప్ రెడ్డి

**ద్వారం బాప్ రెడ్డి** ఐక్యరాజ్య సమితి యొక్క ఆహార, వ్యవసాయ సంస్థ వద్ద పనిచేసిన ఒక శాస్త్రవేత్త, నిర్వాహకుడు.
బాప్ రెడ్డి యునైటెడ్ స్టేట్స్ వచ్చిన తొలితరం భారతీయ రెడ్డి, వారు యునైటెడ్ స్టేట్స్ 1946 లో వచ్చాడు. 
## చదువు
అతను 1950 లో కాలిఫోర్నియా విశ్వవిద్యాలయం, బెర్కిలీ, యునైటెడ్ స్టేట్స్ నుండి తన PhD ని అందుకున్నాడు.
## వృత్తి
* అతను, ఐక్యరాజ్య సమితి యొక్క ఆహార,  (FAO) (ప్రపంచ వ్యాప్తంగా ఆహార, వ్యవసాయ సమస్యలను బాధ్యత ప్రభుత్వేతర సంస్థ.) కోసం ఆసియా, పసిఫిక్ (దౌత్య హోదా స్థాయి స్థానం) డిప్యూటీ ప్రాంతీయ ప్రతినిధి వలె 1978 నుండి1982 వరకు అందించారు.
* అతను డిప్యూటీ మంత్రి (ఒక సీనియర్ నేషనల్ అధికారిక స్థానంలో సమానమైన అసిస్టెంట్ డైరెక్టర్ జనరల్, ప్రాంతీయ ప్రతినిధి పనిచేశారు, 1980లో ఆసియా, పసిఫిక్ అంతర్జాతీయ చట్టం అనుగుణంగా దౌత్య రాయబారులు ప్రకారం భారతదేశంలో దీని సమానమైన పోస్ట్ రాష్ట్ర వ్యవసాయ యొక్క మంత్రి  గా అదే అధికారాలను, మినహాయింపును పొందారు.
* అతను FAO రెప్రెసెంటేటివ్ (ఇండోనేషియాలో ఆ నాటికి కాన్సుల్ జనరల్ హోదాలో) 1982 నుండి 1986 వరకు పనిచేసాడు.
* 1987 లో FAO ప్రతినిధిగా నేపాల్లో (ఐరాస సంస్థల పెద్దల ప్రకారం అదే విశేషాధికారాలు, మినహాయింపుల తో).పని చేసాడు
* అతను పది సంవత్సరాలు దౌత్య హోదా స్థాయి స్థానం పనిచేశారు. తన సేవలో అతను వివిధ ఉన్నత, నాయకులు, ప్రభుత్వం పెద్దలు కలుసుకున్నాడు.
* FAO లో సేవలందించక ముందు, అతను చురుకైన పరిశోధకుడు తన ఖాతాలో 200 పత్రాలు, వ్యాసాలను ఉన్నాయి.
* అతను భారతదేశం యొక్క ఆహార సరఫరా రక్షించే కీలక మూలకం ఇండియన్ ఓడరేవుల్లో మొక్కల సంరక్షణ కౌంటర్ల ఏర్పాటులో పాల్గొన్నాడు.
* 1964 లో అతని మంత్రివర్గ స్థాయి కమిటీలో పురుగుల మందుల యొక్క హానికరమైన ప్రభావాలు పై పరిశోధించెందుకు భారతదేశ ప్రభుత్వం నియమించింది. ఈ కమిటీని ఎం ఎస్ థాకర్, (ప్రణాళికా సంఘం సభ్యుడు) నాయకత్వం వహించాడు. 
## పురస్కారాలు, గుర్తింపులు
* ఆసియా, పసిఫిక్ సస్యరక్షణ కమిషన్ (24 దేశాల సభ్యత్వం) యొక్క పదకొండవ సెషన్లో తను కార్యనిర్వాహక కార్యదర్శిగా ఉన్నాడు. తన రచనలకు నివాళిగా సభ్యత్వ దేశాలు తనను ఉదాహరించి "రాష్టవ్య్రాప్తంగా ప్రాంతం అంతటా మొక్కల సంరక్షణ లో ఒక చోదక శక్తిగా, అతను చిన్న శాశ్వత తోడ్పాటుతో కార్యకలాపాలు విస్తృతంగా, సమర్ధవంతంగా నిర్వహించారు" అని ప్రశంసించారు.
* ఆహార ఉత్పత్తి (1965) లో ఒక ప్రత్యేక ఉపన్యాసం నిమిత్తం రాయల్ సొసైటీ ఆఫ్ లండన్ వారు ఆహ్వానించారు.
* అతని గౌరవార్ధం డాక్టర్ డి బాప్ రెడ్డి జాతీయ అవార్డును ఏర్పాటు చేసింది. దీనిని భారతదేశం యొక్క ప్లాంట్ ప్రొటెక్షన్ అసోసియేషన్ ఎంటమోలజిస్టులకు సమీకృత తెగల నిర్వహణ కోసం కృషి చేసిన  వారికి ప్రదానం చేస్తారు.

## మూలాలు


వర్గం:భారతీయ శాస్త్రవేత్తలు
వర్గం:జన్మస్థలం తెలియని వ్యక్తులు
దిపన్ కుమార్ ఘోష్

దిపన్ ఘోష్ ఒక భారతీయ సైద్ధాంతిక భౌతిక శాస్త్రవేత్త.
## చరిత్ర
* అతను కచ్చితమైన గణన హేసేన్బెర్గ్ అంటిఫిరొమగ్నెట్ గ్రౌండ్ కు ప్రసిద్ధి. 
* మజుందార్-ఘోష్ మోడల్ వంటి సాహిత్యానికి ప్రసిద్ధి.

## విద్య
ఘోష్ "అయస్కాంత హమిల్టన్ స్టడీ" అనే థీసిస్ పై, ప్రొఫెసర్ CK మజుందార్ యొక్క మార్గదర్శకత్వంలో, టాటా ఇన్స్టిట్యూట్ ఆఫ్ ఫండమెంటల్ రీసెర్చ్, ముంబై నుండి తన PhD చేశాడు.

## వృత్తి
* అతను 2005 నుండి 2006 వరకు ఇండియన్ ఇన్స్టిట్యూట్ ఆఫ్ టెక్నాలజీ, బొంబాయికి డిప్యూటీ డైరెక్టర్ గా వ్యవహరించారు.
* 2005 నుండి 2007 వరకు భారత ఫిజిక్స్ అసోసియేషన్ అధ్యక్షుడు.
* అతను 1974 లో IIT బొంబాయి చేరడానికి ముందు కాలిఫోర్నియా విశ్వవిద్యాలయం, శాంతా క్రజ్, విశ్వ భారతి విశ్వవిద్యాలయం వద్ద నియామకాలు నిర్వహించారు.
* అతను ప్రస్తుతం IIT బొంబాయిలో గౌరవ ప్రొఫెసర్ గా ఉన్నారు.

## ప్రధాన పరిశోధనలు

## ప్రచురణలు

* Extended Hubbard Model in two dimensions, J. Mag. Magn. Materials 104, 741 (1992) (with M. Laad)
* Three magnon bound states in S=1 chain with next nearest neighbour interactions, J. Phys. Cond. Matter, 4, 9651 (1992) (with C. Y. Kadolkar)
* A scheme for representation of matrices of permutation group using spin paired functions, Int. J. Quant. Chem. 47, 85 (1993) (with C. Y. Kadolkar and C. R. Sarma)
* Superconductivity, Solid State Chemistry, D. K. Chakrabarty, eds. pp.&nbsp;197–222, New Age publishers (1996)
* Haldane gap in S=2 XXZ antiferromagnet, J. Mag. Materials, 177, 181 (1997) (with C. Y. Kadolkar and Sahana Murthy)
* Graphical Technique for indexing general spin systems, Intl. J. quantum Chem. 73, 389 (1999) (with C. Y.Kadolkar and C.R. Sarma)
* Variational Monte Carlo study of spin one quantum antiferromagnet on a fractal lattice, J. Appl. Phys. 95, 6992 (2004)
The M-G Hamiltonian—A Pedagogic Review, Ind. J. Phys. 80, 577 (2006)

### పుస్తక ప్రచురణలు
* MECHANICS AND THERMODYNAMICS, Published by Tata McGraw Hill first in 1984 has been reprinted 14 times. Co-author G. Basavaraju

## మూలాలు


## బాహ్యా లంకెలు
* https://web.archive.org/web/20140726075638/http://www.phy.iitb.ac.in/~dkg/

వర్గం:భారతీయ శాస్త్రవేత్తలు
కొత్తగూడెం(గన్నవరం)

"కొత్తగూడెం(గన్నవరం)" కృష్ణా జిల్లా గన్నవరం మండలానికి చెందిన గ్రామం.

## గ్రామ భౌగోళికం

సముద్రమట్టానికి 24 మీ.ఎత్తు

## సమీప గ్రామాలు
తెంపల్లి 2 కి.మీ, గొల్లనపల్లి 2 కి.మీ, వీరపనేనిగూడెం 3 కి.మీ, కొండపావులూరు 3 కి.మీ గన్నవరం 4 కి.మీ

## సమీప  మండలాలు
గిరిపల్లి, ఉంగుటూరు, పెనమలూరు, బాపులపాడు

## గ్రామంలోని విద్యా సౌకర్యాలు
మండల పరిషత్తు ప్రాథమిక పాఠశాల. కేర్ & షేర్ హైస్కూల్, బుద్దవరం

## గ్రామంలోని మౌలిక సదుపాయాలు
దేశవ్యాప్తంగా ఇఫ్కో సంస్థ రు. 10కోట్ల వ్యయంతో బయో మరుగుదొడ్లను ఏర్పాటు చేస్తోంది. ఈ కార్యక్రమంలో భాగంగా, ఆ సంస్థ, ఈ గ్రామములో, 2.2 లక్షల రూపాయల వ్యయంతో ఏర్పాటుచేసిన బయో మరుగుదొడ్డిని, 2015,జులై-25న ప్రారంభించారు. [3]

## గ్రామానికి రవాణా సౌకర్యం
ఈ గ్రామం నుండి చిక్కవరం, బీబీగూడెం, గన్నవరం మీదుగా విజయవాడలోని కాళేశ్వరరావు మార్కెట్ వరకు, ఆర్.టి.సి.వారు, ఒక సిటీ బస్సును, 2014,జూన్-4 బుధవారం నాడు ప్రారంభించారు. [1] రైల్వేస్టేషన్; విజయవాడ 24 కి.మీ

## గ్రామ పంచాయతీ
2013-జులైలో ఈ గ్రామ పంచాయతీకి నిర్వహించిన ఎన్నికలలో శ్రీమతి కోండ్రు ఝాన్సీ, సర్పంచిగా ఎన్నికైనారు. [2]

## మూలాలు

 
[1] ఈనాడు విజయవాడ; 2014,జూన్-5, 5వపేజీ.
[2] ఈనాడు కృష్ణా; 2015,మే-8; 2వపేజీ.
[3] ఈనాడు అమరావతి; 2015,జులై-26; 5వపేజీ.
స్పైస్ గర్ల్స్

**స్పైస్ గర్ల్స్** ఒక ప్రసిద్ధ బ్రిటీష్ పాప్-స్టైల్ గర్ల్ గ్రూప్, ఈ గ్రూప్ 1994లో ఏర్పడింది. ఈ గ్రూప్‌లో 5 మంది సభ్యులు ఉంటారు, ఇందులో ప్రతి సభ్యునికి అతని శైలికి ప్రత్యేకమైన మారుపేరు ఉంటుంది: మెలానీ బ్రౌన్ ("స్కేరీ స్పైస్"), మెలానీ చిషోల్మ్ ("స్పోర్టీ స్పైస్"), ఎమ్మా బంటన్ ("బేబీ స్పైస్"), గెరీ హల్లివెల్ ("జింజర్ స్పైస్"),, విక్టోరియా బెక్హాం, గతంలో ఆడమ్స్ ("పోష్ స్పైస్") . వారు వర్జిన్ రికార్డ్స్‌తో సంతకం చేసారు, 1996లో వారి తొలి సింగిల్ "వన్నాబే"ని విడుదల చేసారు. ఈ పాట వెంటనే 30కి పైగా దేశాలలో నంబర్ వన్ సింగిల్‌గా నిలిచింది. దానికి ధన్యవాదాలు, స్పైస్ గర్ల్స్ "ప్రపంచ దృగ్విషయం"గా ఉద్భవించాయి. వారి తొలి ఆల్బమ్, స్పైస్, ప్రపంచవ్యాప్తంగా 30 మిలియన్లకు పైగా కాపీలు అమ్ముడయ్యాయి, సంగీత చరిత్రలో ఒక మహిళా సమూహం ద్వారా అత్యధికంగా అమ్ముడైన ఆల్బమ్‌గా నిలిచింది. సమూహం యొక్క తదుపరి ఆల్బమ్, స్పైస్‌వరల్డ్ కూడా ప్రపంచవ్యాప్తంగా 20 మిలియన్ కాపీలు అమ్ముడైంది. మొత్తంగా, వారు ప్రపంచవ్యాప్తంగా 100 మిలియన్ల కంటే ఎక్కువ రికార్డులను విక్రయించారు, ఇది వారిని ఎప్పటికప్పుడు అత్యంత విజయవంతమైన అమ్మాయి సమూహంగా  , ది బీటిల్స్ తర్వాత అత్యంత విజయవంతమైన బ్రిటిష్ పాప్ దృగ్విషయంగా మారింది.

సమూహం యొక్క కెరీర్ విజయాలలో రికార్డ్ ఆల్బమ్ అమ్మకాలు, UKలో 9 నంబర్-వన్ సింగిల్స్ (వరుసగా 3 క్రిస్మస్ సీజన్‌లకు 3 నంబర్-వన్ సింగిల్స్‌తో సహా), రీయూనియన్ టూర్ 2007-2008, హాలీవెల్స్ యూనియన్ జాక్ డ్రెస్ వంటి ఐకానిక్ ఫ్యాషన్‌లు, థియేటర్ ఫిల్మ్, స్పైస్ వరల్డ్,  , ప్రపంచవ్యాప్తంగా గుర్తింపు పొందిన "ఐదు రుచులు" మోనికర్లు. జీవితంలో స్త్రీ శక్తి అనే భావనను "గర్ల్ పవర్" ఎలివేట్ చేయడం ద్వారా, స్పైస్ గర్ల్స్ 1990లలో ప్రసిద్ధ సంస్కృతికి చిహ్నాలుగా మారారు.

## సంగీత డిస్క్‌ల జాబితా

* Spice (1996)
* Spiceworld (1997)
* Forever (2000)
* Greatest Hits (2007)

## సూచన


## బాహ్య లింకులు

* Official Website
* Official YouTube Channel 

వర్గం:సంగీత బృందాలు
ఉలవచారు బిర్యాని

**ఉలవచారు బిర్యాని ** 2014 జూన్ 6న విడుదలైన తెలుగు చిత్రం. ప్రముఖ సినీ నటుడు ప్రకాశ్ రాజ్ దీనికి దర్శకత్వం వహించాడు. ఈ చిత్రం తెలుగుతో బాటు తమిళ, కన్నడ భాష లలో కూడా విడుదలైంది. మలయాళ భాషలో విజయవంతమైన సాల్ట్ ఎన్ పెప్పర్ అనే సినిమాకు ఇది రీమేక్.
## కథ
కాళిదాసు ( ప్రకాశ్ రాజ్) ఓ బ్రహ్మచారి. ఆయన పురావస్తుశాఖ (అర్కియాలజి) శాఖలో పనిచేసే అధికారి. గౌరీ (స్నేహ) మధ్యవయస్సు వచ్చినా..కుజదోషంగా కారణంగా పెళ్ళికాని ఓ సినీ డబ్బింగ్ కళాకారిణి. చరవాణి రాంగ్ కాల్ తో అనుకోకుండా కలిసిన కాళిదాసు, గౌరీలు ఒకరికి మరొకరు తెలియకుండానే దగ్గరవుతారు. ఇష్టాలు, అభిరుచులు ఒకేలా ఉండటంతో కాళిదాసు, గౌరీలు కలుసుకోవాలనుకుంటారు. వీరిద్దరీ కథలో కాళిదాసు మేనల్లుడు నవీన్ (తేజూస్), గౌరీ స్నేహితురాలు మేఘన (సంయుక్త హోర్నాడ్) లు ప్రవేశిస్తారు. వీరిద్దరి కథలో నవీన్, గౌరీలు ఎందుకు ప్రవేశించారు; కాళిదాసు, గౌరీలు కలుసుకున్నారా? కలుసుకోవడానికి మధ్య జరిగిన సంఘటనలు ఏంటీ? లేటు వయసులో చిగురించిన ప్రేమతో వారిద్దరూ ఒక్కటయ్యారా అనే ప్రశ్నలకు సమాధానమే 'ఉలవచారు బిర్యాని' సినిమా.
## నటవర్గం
*ప్రకాశ్ రాజ్
* స్నేహ
* తేజస్
* సంయుక్త హోర్నాడ్
*ఎమ్మెస్ నారాయణ
*బ్రహ్మాజీ
*ఊర్వశి
*ఎలాంగో కుమారవేల్

## సాంకేతివర్గం
*నిర్మాత, స్క్రీన్ ప్లే, దర్శకత్వం: ప్రకాశ్ రాజ్
*సంగీతం: ఇళయరాజా
*కెమెరా: ప్రీతా
## స్పందనలు
* ఈ ప్రేమాయణంలో చక్కని వంటకాలను మిళితం చేసి సినిమా ప్రథమార్ధంను సజావుగా నడిపించేశాడు ప్రకాశ్ రాజ్. ఇక ద్వితీయార్ధంలో యువ జంట ప్రేమను హైలైట్ చేస్తూ కథను ముందుకు తీసుకెళ్ళే ప్రయత్నం చేశాడు. అక్కడే దర్శకుడి అడుగులు తడబడ్డాయి. తన మావయ్య ప్రేమించిన అమ్మాయిని బుట్టలో వేసుకోవాలని తేజస్ ప్రయత్నించడం, అలానే తన అక్కయ్య అభిమానిస్తున్న వ్యక్తిని సంయుక్త ఇష్టపడటం అనే అంశాన్ని మరింత సున్నితంగానూ, కన్వెన్సింగ్గానూ చూపించి ఉండాల్సింది. ఏ పరిస్థితులలో తాము వేరొకరిని పంపామనే విషయమై ఇటు కాళిదాసు, అటు గౌరి వివరణ ఇవ్వడంలోనూ స్పష్టత లోపించింది. దాంతో పతాకసన్నివేశం తేలిపోయింది. ప్రథమార్ధం పూర్తి కాగానే 'ఇది గొప్ప సినిమా కాకపోయినా... ఓ విభిన్నమైన చిత్రం' అనే భావన ప్రేక్షకుడికి కలుగుతుంది. కానీ ద్వితీయార్థంకు వచ్చేసరికీ సినిమా గ్రాఫ్ కిందకి పడిపోయింది. ఏ సన్నివేశమూ ఆసక్తి కలిగించదు. ఇళయారాజా నేపథ్య సంగీతమూ అంతంత మాత్రమే. - వడ్డి ఓంప్రకాశ్ నారాయణ్, ఫిల్మ్‌ జర్నలిస్ట్

## మూలాలు
 
## బయటి లంకెలు
*
*ప్రసాద్ ధియేటర్ లో ఉలవచారు బిరియాని ప్రీమియర్

వర్గం:2014 తెలుగు సినిమాలు
వర్గం:ఇళయరాజా సంగీతం అందించిన సినిమాలు
వర్గం:రీమేక్ సినిమాలు
గోకరాజు గంగరాజు

**గోకరాజు గంగరాజు** భారతదేశ రాజకీయనాయకుడు, 16వలోక్‌సభ సభ్యుడు.  అతడు 2014 భారత సార్వత్రిక ఎన్నికలలో ఆంధ్రప్రదేశ్ లోని నర్సాపురం లోక్‌సభ నియోజకవర్గం నుండి భారతీయ జనతా పార్టీ అభ్యర్థిగా పోటీ చేసి గెలుపొందాడు. అతడు లైలా గ్రూపు కంపెనీలకు వ్యవస్థాపకుడు. ప్రస్తుతం దక్షిణ జోన్ భారతీయ క్రికెట్ కంట్రోల్ బోర్డు కు ఉపాధ్యక్షునిగా ఉన్నాడు.

వ్యవసాయ కుటుంబంలో జన్మించిన వ్యక్తిగా గంగరాజు   పారిశ్రామిక వేత్తగా, సమాజ సేవకునిగా గుర్తింపు పొందాడు. అతడు విశ్వ హిందూ పరిషత్, రాష్ట్రీయ స్వయంసేవక్ సంఘ్ ల ద్వారా అంకిత భావంతో సేవలనందిస్తున్నాడు. అతడికి సహకారమిస్తున్న స్నేహితుడు వరప్రసాద్ (శాసనసభ్యుడు). అతడు 1970లో ఆంధ్ర విశ్వవిద్యాలయం నుండి ఫార్మసీ లో డిగ్రీని పొందాడు.

అతడి తండ్రి గోకరాజు రంగరాజు ఉండి శాసనసభ నియోజకవర్గం నుండి శాసన సభ్యునిగా, పశ్చిమ గోదావరి జిల్లా జిల్లా పరిషత్ వైస్ చైర్మన్ గా, టిటిడి బోర్డు చైర్మన్‌గా రెండుసార్లు తన సేవలనందించాడు.

అతడికి క్రీడల పట్ల ఉన్న ఆసక్తి కారణంగా ఆంధ్ర ప్రదేశ్ క్రికెట్ అసోసియేషన్ కు సెక్రటరీగా గా ఉన్నాడు. బి.సి.సి.ఐ ఆర్థిక కమిటీ చైర్మన్ గా ఉన్నాడు. బి.సి.సి.ఐ ద్వారా నిర్వహింపబడు ఇండియన్ ప్రీమియర్ లీగ్ యొక్క ప్రభుత్వ కౌన్సిల్ లో సభ్యునిగా కూడా ఉన్నాడు. బోర్డ్ ఆఫ్ కంట్రోల్ ఫర్ క్రికె ఇన్ ఇండియా (బి.సి.సి.ఐ) కు ఉపాధ్యక్షునిగా ప్రస్తుతం ఉన్నాడు.

## మూలాలు

వర్గం:16వ లోక్‌సభ సభ్యులు
వర్గం:జీవిస్తున్న ప్రజలు
వర్గం:ఆంధ్రప్రదేశ్ భాజపా నాయకులు
వర్గం:భారతదేశ క్రికెట్ నిర్వాహకులు
వర్గం:1949 జననాలు
వర్గం:పశ్చిమ గోదావరి జిల్లా రాజకీయ నాయకులు
వర్గం:పశ్చిమ గోదావరి జిల్లా నుండి ఎన్నికైన లోక్‌సభ సభ్యులు
వర్గం:పశ్చిమ గోదావరి జిల్లా పారిశ్రామికవేత్తలు
ఫరీదాబాద్ జిల్లా

హర్యానా రాష్ట్ర 21 జిల్లాలలో **ఫరీదాబాద్ జిల్లా** (హిందీ: फरीदाबाद जिला) ; (పంజాబీ: ਫਰੀਦਾਬਾਦ ਜ਼ਿਲ੍ਹਾ) ఒకటి. ఫరీదాబాద్ నగరం ఈ జిల్లాకు కేంద్రం. ఢిల్లీ- మథుర (షేర్షా - సూరీ మార్గ్) రహదారి జిల్లా మద్యగా పోతుంది. 2001 గణాంకాలను అనుసరించి జిల్లా వైశాల్యం 2151 చ.కి.మీ. జనసంఖ్య 21,93,276. ఈ జిల్లా గుర్‌గావ్ డివిజన్‌లో భాగంగా ఉంది. 2011 గణాంకాలను అనుసరించి ఫరీదాబాద్ జిల్లా హర్యానా రాష్ట్రం లోని జిల్లాలలో అత్యధిక జనసంఖ్య కలిగిన జిల్లా.

## పేరు వెనుక చరిత్ర
జిల్లా కేంద్రం పేరే జిల్లా పేరుగా నిర్ణయించారు. జహంగీర్ కోశాధికారి షైక్‌ఫరీద్ ఫరీదాబాద్ నగరాన్ని స్థాపించి దీనికి ఫరీదాబాద్ అని పేరు నిర్ణయించాడు. ఈ ప్రాంతం సందర్శించిన షైద్‌ఫరీద్ ఇక్కడ నగరాన్ని నిర్మించాలని నిశ్చయించుకున్నాడు. తరువాత ఇక్కడ నిర్మించబడిన నగరానికి ఫరీద్ పేరు నిర్ణయించబడింది. గోపాల్ కాలనీ తలాబ్ రోడ్డు మీద ఫరీద్ సమాధి (మక్బరా) నిర్మించబడింది. దానిని ఇపాటికీ ప్రజలు సందర్శింస్తుంటారు.

## చరిత్ర
1979 ఆగస్టు 15 గుర్‌గావ్ జిల్లా నుండి కొంతభాగం వేరుచేసి ఫరీదాబాద్ జిల్లా రూపొందించబడింది.

## ఆర్ధికం
హర్యానా రాష్ట్రంలో ఫరీదాబాద్ ప్రధాన పారిశ్రామిక నగరంగా గుర్తించబడుతుంది. ఢిల్లీ- మథుర మార్గంలో ఢిల్లీకి సమీపంలో ఉండడం కారణంగా ఫరీదాబాద్ పరిశ్రమల స్థాపనకు అనుకూలంగా ఉంది. పరిశ్రమల స్థాపకులకు ఫరీదాబాద్ అభిమాన నగరంగా ఉంది. ఫరీదాబాద్ ట్రాక్టర్, మోటర్ సైకిల్, స్విచ్ గీర్, రిఫ్రిజిరేటర్స్, షూస్ , టైర్లు , ఇతర ఉత్పత్తులకు ప్రాముఖ్యత వహించింది.అయినప్పటికీ ప్రస్తుత కాలంలో నోయిడా, ఒఖ్లా , గుర్‌గావ్‌లు పారిశ్రామికంగా ఫరీదాబాద్‌ను అధిగమించాయి.

## [[2001]] లో గణాంకాలు

ఫరీదాబాద్ , పాల్వాల్ జాట్ జాతికి చెందిన ప్రజలు అధికంగా ఉన్నారు. మొత్తం ప్రజలలో వీరు 21%, 1947లో దేశ విభజన సమయంలో పాకిస్థానీ వలస పంజాబీ ప్రజలు 16%, బ్రాహ్మణులు 11% ఉన్నారు.

## బయటి లింకులు
*Faridabad district website
*Map of Faridabad district

## మూలాలు


వర్గం:హర్యానా జిల్లాలు

వర్గం:1979 స్థాపితాలు
గల్లా జయదేవ్

**[[గల్లా]] జయదేవ్** ఆంధ్రప్రదేశ్ కు చెందిన వ్యాపారవేత్త, తెలుగుదేశం నాయకుడు. 2014 నుండి గుంటూరు లోక్‌సభ నియోజకవర్గం సభ్యుడిగా ఉన్నాడు. ఈయన తల్లి [[గల్లా అరుణకుమారి]] మాజీమంత్రి, బావ మహేష్ బాబు నటుడు.

గల్లా జయదేవ్ తెలుగుదేశం పార్టీ ద్వారా రాజకీయాల్లోకి వచ్చి తెలుగుదేశం అభ్యర్థిగా గుంటూరు నుండి పోటీ చేసి రెండు సార్లు ఎంపీగా ఎన్నికై 2024 జనవరి 28న రాజకీయాల నుంచి వైదొలుగుతున్నట్టు ప్రకటించాడు.

## వ్యక్తిగత జీవితం
గల్లా జయదేవ్ 1961 జూన్ 2 న చిత్తూరు జిల్లా, దిగువమాఘంలో జన్మించాడు. తండ్రి [[గల్లా రామచంద్ర నాయుడు]] ప్రముఖ వ్యాపారవేత్త. ఈయన తిరుపతి సమీపంలో రేణిగుంట మండలం, కరకంబాడి దగ్గర అమరరాజా బ్యాటరీస్ అనే సంస్థ స్థాపించాడు. తల్లి [[గల్లా అరుణ కుమారి]] మాజీ శాసనసభ సభ్యురాలు. మొదట్లో ఈమె కంప్యూటర్ ప్రోగ్రామర్ కూడా పనిచేసింది. 1970 లో జయదేవ్ మూడేళ్ళ వయసులో ఉండగా వాళ్ళ కుటుంబం అమెరికాకు తరలి వెళ్ళింది. 1984 లో తండ్రి భారత్ లో కంపెనీ పెట్టడం కోసం వచ్చేశాడు. అప్పుడు జయదేవ్ *ఇల్లినోయ్ విశ్వవిద్యాలయం*లో ఎలక్ట్రికల్ ఇంజనీరింగ్ చదువుతున్నాడు. తర్వాత మళ్ళీ పొలిటికల్ సైన్సు, ఎకనమిక్స్ కి మారాడు.
ఈయనకు ఒక అక్క, పేరు : రమాదేవి. 1991 లో ప్రముఖ నటుడు కృష్ణ కుమార్తె ఘట్టమనేని పద్మావతితో ఈయన వివాహం జరిగింది.

జయదేవ్ తాత పాతూరి రాజగోపాల నాయుడు ఒక స్వాతంత్ర్య సమర యోధుడు. రెండు సార్లు ఎం. పిగా కూడా పనిచేశాడు.

## వృత్తి
చదువు పూర్తయిన తర్వాత జిఎన్బి అనే బ్యాటరీ సంస్థలో ఉద్యోగంలో చేరాడు. ఈసంస్థ అప్పట్లో అమరరాజాకు సాంకేతిక భాగస్వామి. అందులో రెండేళ్లపాటు పనిచేశాడు.

## మూలాలు

వర్గం:తెలుగుదేశం పార్టీ రాజకీయ నాయకులు
వర్గం:జీవిస్తున్న ప్రజలు
వర్గం:16వ లోక్‌సభ సభ్యులు
వర్గం:చిత్తూరు జిల్లా రాజకీయ నాయకులు
వర్గం:గుంటూరు జిల్లా నుండి ఎన్నికైన లోక్‌సభ సభ్యులు
వర్గం:చిత్తూరు జిల్లా పారిశ్రామికవేత్తలు
అచ్చంపేట(రాచర్ల)

**అచ్చంపేట** మార్కాపురం జిల్లా రాచర్ల మండలానికి చెందిన రెవెన్యూయేతర  గ్రామం.

## గ్రామంలోని దేవాలయాలు
### శ్రీ పట్టాభిరామచంద్రస్వామివారి ఆలయం
అచ్చంపేట గ్రామమునకు పడమర వైపున, గ్రామస్థులు, దాతల సహకారంతో, రు. 22 లక్షల వ్యయంతో, శిథిలమైన పురాతన ఆలయం తొలగించి, రామాలయం, పోలేరమ్మ ఆలయాన్ని పునర్నిర్మించారు. ఈ ఆలయంలో శ్రీ పట్టాభిరామచంద్ర స్వామి, పోలేరమ్మల విగ్రహ ప్రతిష్ఠ, ధ్వజస్తంభ ప్రతిష్ఠాకార్యక్రమాలు, 2014,జూన్-7, శనివారం ఉదయం వేదపండితులు, ఉభయదాతల ఆధ్వర్యంలో ప్రారంభించారు. ఉదయం 8 గంటలకు మహాగణపతి పూజ, అఖండదీపస్థాపన, యాగశాల ప్రవేశం, దీక్షాహోమం, వేదపారాయణం, మహాన్యాసపూర్వక రుద్రాభిషేకం, సాయంత్రం కులుకు భజన, గుండు పందెంనిర్వహించారు. ఆరోజు సాయంత్రం, విజేతలకు బహుమతి ప్రదానం చేసారు. ఆదివారం ఉదయం, అభిషేకం, హోమం నిర్వహించారు. అనంతరం గ్రామోత్సవం నిర్వహించారు. తరువాత విష్ణుసహస్రనామ పారాయణం, విగ్రహాలకు ధాన్యాధివాసం, పుష్పాధివాసం నిర్వహించారు. అనంతరం భక్తులకు తీర్ధప్రసాదాలు అందజేసినారు. జూన్-9, సోమవారం నాడు, ఉదయం మేలుకొలుపు అనంతరం, విగ్రహాలకు అభిషేకాలు నిర్వహించారు. విశేషపూజల అనంతరం, శ్రీ సీతారామచంద్రస్వామి, పోలేరమ్మ యంత్రప్రతిష్ఠ, విగ్రహప్రతిష్ఠ, కూష్మాండబలి, గోదర్శనం, సర్వదర్శనం, పూర్ణాహుతి కార్యక్రమాలను వేదపండితులు శాస్త్రోక్తంగా నిర్వహించారు. అనంతరం శ్రీ సీతారామచంద్రస్వామి లీలా కల్యాణం కన్నులపండువగా నిర్వహించారు. మహామంగళహారతి తరువాత, భక్తులకు తీర్ధ,ప్రసాదాలు పంచిపెట్టినారు. విగ్రహప్రతిష్ఠ సందర్భంగా, శనివారం నుండి సోమవారం వరకు, మూడురోజులూ, భక్తులకు అన్నదానం నిర్వహించారు. రాత్రికి పౌరాణిక నాటకాలు ఏర్పాటుచేసారు. ఈ సందర్భంగా గ్రామంలో ఎడ్ల బలప్రదర్శన నిర్వహించారు. [1]

ఈ ఆలయ ప్రథమ వార్షికోత్సవం, 2015,జూన్-8వ తేదీ సోమవారంనాడు, ఉదయం గణపతిపూజ, అభిషేకాలు, నిర్వహించారు. సాయంత్రం దీక్షాహోమం, విష్ణుసహస్రనామ పారాయణం చేసారు. అనంతరం భక్తులకు తీర్ధప్రసాదాల వితరణ నిర్వహించారు. 9వ తేదీ మంగళవారంనాడు, ఉదయం వేదపండితులు, మూలవిరాట్టులకు ప్రత్యేకపూజలు నిర్వహించారు. అనంతరం ఉత్సవమూర్తులకు వేదమంత్రాలతో లీలాకళ్యాణోత్సవం కన్నులపండువగా నిర్వహించారు. సాయంత్రం గ్రామోత్సవం నిర్వహించి, భక్తులకు తీర్ధప్రసాదాలు అందనాడు, ఉదయం వేదపండితులు, మూలవిరాట్టులకు ప్రత్యేకపూజలు నిర్వహించారు. అనంతరం ఉత్సవమూర్తులకు వేదమంత్రాలతో లీలాకళ్యాణోత్సవం కన్నులపండువగా నిర్వహించారు. సాయంత్రం గ్రామోత్సవం నిర్వహించి, భక్తులకు తీర్ధప్రసాదాలు అందజేసినారు. ఈ సందర్భంగా 2015,జూన్-8వ తేదీ సోమవారంనాడు, గ్రామములో కోడెల బలప్రదర్శన పోటీలు నిర్వహించి, గెలుపొందిన కోడెల యజమానులకు బహుమతులు అందజేసినారు.
### అవధూత శ్రీ పొట్లపాడు రామయోగి తాత ఆలయం
ఈ ఆలయంలో 2017,జనవరి-22వతేదీ ఆదివారంనాడు, వార్షిక తిరునాళ్ళు నిర్వహించెదరు. ఉదయం ప్రత్యేక అభిషేకాలు, పూజలు, సాయంత్రం భజనలు, రాత్రికి ప్రభ ఏర్పాటు, గ్రామోత్సవం, సాంస్కృతిక కార్యక్రమాలు, అన్నసమారాధన కార్యక్రమాలు నిర్వహించెదరు. ఈ సందర్భంగా యువకులకు కబడ్డీ పోటీలు, గ్రామస్థుల ఊరు గుండు పందెం మొదలగు క్రీడా కార్యక్రమాలు గూడా నిర్వహించెదరు.
## మూలాలు

## వెలుపలి లింకులు
అక్కపల్లె

**అక్కపల్లె** మార్కాపురం జిల్లా బేస్తవారిపేట మండలానికి చెందిన  రెవెన్యూయేతర గ్రామం.

## దేవాలయాలు
శ్రీ లక్ష్మీచెన్నకేశవస్వామివారి ఆలయం:- ఈ ఆలయంలో నూతన జీవధ్వజ ప్రతిష్ఠ సందర్భంగా, 2014,జూన్-5, గురువారం నాడు, విశేషపూజలు నిర్వహించారు. విష్వక్సేన, పంచగవ్యాదిపూజలు, ధ్వజస్థంభానికి మంగళహారతి, విశేషపూజలు నిర్వహించారు. శుక్రవారం నాడు విశేషపూజలు నిర్వహించారు. ఉదయం విష్వక్సేన పూజ, కలశస్థాపన, మూర్తిహోమాలు, పంచామృతాభిషేకాలు, అర్చనలు, హోమం నిర్వహించారు. మద్యాహ్నం భక్తులకు అన్నదానం చేసారు. ఈ సందర్భంగా గ్రామంలో ఎడ్ల బల ప్రదర్శన నిర్వహించి గెలుపొందిన ఎడ్ల యజమానులకు బహుమతులు అందజేసినారు. శనివారం నాడు స్వామివారి కల్యాణం వైభవంగా నిర్వహించారు. యంత్రస్థాపన, ధ్వజప్రతిష్ఠ చేసారు. స్వామివారికి విశేషపూజలు చేసారు. అనంతరం స్వామివారి గ్రామోత్సవం నిర్వహించారు. ఈ సందర్భంగా ఆలయప్రాంగణంలో భక్తులకు అన్నదానం నిర్వహించారు. ఈ కార్యక్రమంలో గ్రామ పెద్దలు, ప్రజలు విశేషంగా పాల్గొన్నారు. 

## మూలాలు

## వెలుపలి లింకులు
అనవల్

** అనవల్ ** కర్ణాటక రాష్ట్రం లోని బాగల్‌కోట్ జిల్లా, బాదామి తాలూకాకు చెందిన గ్రామం.

## ఇవి కూడా చూడండి
* బాదామి
* బాగల్‌కోట్ జిల్లా

## మూలాలు

## బయటి లంకెలు
* http://Bagalkot.nic.in/

వర్గం:బాగల్‌కోట్ జిల్లా గ్రామాలు
వర్గం:కర్ణాటక గ్రామాలు
శకుంతల (చిత్తరువు)

**శకుంతల** లేదా **దుష్యంతునికై ఎదురు చూస్తున్న శకుంతల**   భారతీయ చిత్రకారుడు రాజా రవివర్మ చిత్రించిన పురాణ చిత్రలేఖనం. రవివర్మ దీనిని మహాభారత గాధలో ముఖ్యమైన పాత్ర ఐన శకుంతల ను వర్ణిస్తుంది. ఈ చిత్రంలో ఆమె తన పాదం లో గుచ్చుకున్న ముల్లును తీస్తున్నట్లు చిత్రించాడు. ఆమె తనను వదిలివేసిన దుష్యంతుని కోసం ఎదురు చూస్తున్నప్పుడు ఆమె చెలికత్తెలు ఆమెగూర్చి సంభాషిస్తున్నట్లు చిత్రంలో ఉంది. 

తపతి గుహా ఠాకుర్తా అనే కళా చరిత్రకారుడు రాశాడు;

ఈ చిత్రంలో అభినయం - తల, శరీరం వెనుకకు తిరిగి ఉంటుంది. ఇది వీక్షకుడిని కథనంలోకి ఆకర్షిస్తుంది. ఈ చిత్రంలోని అంశాలు ఆనాడు జరిగిన  సంఘటనలను క్రమంలో  ఊహించేందుకు అందరినీ ఆహ్వానిస్తుంది. ఈ చిత్రం స్వంతంగా చిత్రించిన పెయింటింగ్ స్తంభింపచేసిన అద్భుత దృశ్యం లాగా ఉంటుంది (చలన చిత్రం నుండి తీసిన భంగిమ లాగా) ఇది జరుగుతున్న సంఘటనలోని ఒక దృశ్యాన్ని తీసివేసిన చిత్రంలాగ ఉంటుంది. ఈ చిత్రాలు స్త్రీ ప్రతిబింబాన్ని నిర్వచించడంలో "మగ చూపు" యొక్క కేంద్రీకృతతను కూడా ప్రతిబింబిస్తాయి. ఈ చిత్రాలు స్త్రీ ప్రతిబింబాన్ని నిర్వచించడంలో "మగ దృష్టి"  కేంద్రీకృతతను కూడా ప్రతిబింబిస్తాయి. 

## మూలాలు

## బాహ్య లంకెలు

* Shakuntala Looks of Love by Raja Ravi Varma

వర్గం:రాజా రవివర్మ
భారత ఉప రాష్ట్రపతుల జాబితా

భారత ప్రభుత్వంలో రాష్ట్రపతి తర్వాత రెండవ అత్యున్నత రాజ్యాంగ పదవి భారత ఉపరాష్ట్రపతి. భారత రాజ్యాంగంలోని ఆర్టికల్ 63ప్రకారం, రాజీనామా, తొలగింపు, మరణం, అభిశంసన లేదా రాష్ట్రపతి తమ విధులను నిర్వర్తించడంలో అసమర్థత కారణంగా ఆకస్మిక పరిస్థితి తలెత్తినప్పుడు ఉప రాష్ట్రపతి, రాష్ట్రపతి విధులను నిర్వర్తిస్తారు. వారు భారత పార్లమెంటు ఎగువ సభగా పిలువబడే రాజ్యసభకు *ఎక్స్ అఫిషియో* చైర్‌పర్సన్‌గా కూడా ఉన్నారు.

భారత ఎన్నికల సంఘం నిర్వహించే రహస్య ఓటింగు ద్వారా ఒకే బదిలీ ఓటు ద్వారా దామాషా ప్రాతినిధ్యవ్యవస్థకు అనుగుణంగా పార్లమెంటు ఉభయసభల సభ్యులందరితో కూడిన ఎలక్టోరల్ కాలేజీ ద్వారా ఉపాధ్యక్షుడిని ఎన్నుకుంటారు.

ఒకసారి ఎన్నుకోబడిన వైస్ ప్రెసిడెంట్ ఐదేళ్ల పదవీకాలం పాటు పదవిలో కొనసాగుతారు, అయితే పదవీకాలం ముగిసినప్పటికీ, తరువాత ఆపదవికి వచ్చే వారసుడు పదవీబాధ్యతలు స్వీకరించే వరకు పదవిలో కొనసాగవచ్చు. రాజ్యసభలో సమర్థవంతమైన మెజారిటీతో ఆమోదించబడిన తీర్మానం ద్వారా వాటిని తొలగించవచ్చు.

కౌన్సిల్ ఆఫ్ స్టేట్స్ సభ్యుల హక్కులు, అధికారాల రక్షణకు బాధ్యత వహిస్తారు. రాజ్యసభలో ప్రవేశపెట్టిన బిల్లు ఆర్థికబిల్లు కాదా అని కూడా నిర్ణయిస్తారు. 1950లో ఈ పదవిని ప్రారంభించినప్పటి నుండి 2024 వరకు 14 మంది ఉపాధ్యక్షులు పనిచేసారు. భారతదేశ తొలి ఉపరాష్ట్రపతి సర్వేపల్లి రాధాకృష్ణన్ 1952 మే 13న రాష్ట్రపతి భవన్‌లో ప్రమాణ స్వీకారం చేశారు.

ఆ తర్వాత రాష్ట్రపతిగా కూడా పనిచేశారు. 1969లో జాకీర్ హుస్సేన్ మరణానంతరం రాష్ట్రపతి ఎన్నికల్లో పోటీ చేసేందుకు వరాహగిరి వెంకటగిరి ఉపరాష్ట్రపతి పదవికి రాజీనామా చేసి ఎన్నికయ్యారు. 14 మంది వైస్ ప్రెసిడెంట్లలో, వారిలో ఆరుగురు తరువాత అధ్యక్షులయ్యారు.

అతని పదవీ కాలంలో కృష్ణకాంత్ ఒక్కరే మరణించారు. స్వతంత్ర భారతదేశం ఏర్పడిన తర్వాత జన్మించిన తొలి ఉపరాష్ట్రపతి ఎం. వెంకయ్యనాయుడు. 2022 ఆగస్టు 11న 14వ ఉపాధ్యక్షుడిగా జగదీప్ ధంఖర్ పదవీ బాధ్యతలు స్వీకరించారు.

ఈ జాబితా భారత ఉపరాష్ట్రపతి ఎన్నికల్లో గెలిచిన తర్వాత ఎన్నికైన ఉపాధ్యక్షుల ఆధారంగా లెక్కించబడింది. భారత ఉపరాష్ట్రపతి ఏ రాజకీయ పార్టీకి ప్రాతినిధ్యం వహించరు. పట్టికలో ఉపయోగించిన రంగులు క్రింది వాటిని సూచిస్తాయి:

## వివరణలు

## కీలకాంశాలు
*  రాజీనామా చేసినవారు
*  పదవిలో ఉండి మరణించినవారు

## జాబితా

## మూలాలు


## వెలుపలి లంకెలు

వర్గం:భారతదేశ రాజకీయ కార్యాలయ అధిపతుల జాబితాలు
భారతదేశం
*జాబితా
భారతదేశం, ఉపాధ్యక్షులు
భారతదేశం
వర్గం:జాబితాలు
మనుస్మృతి (పుస్తకం)

**మనుస్మృతి** ఒక ప్రాచీన ధర్మశాస్త్రం. దీనిని మనుధర్మశాస్త్రమని పిలుస్తారు. ఈ పుస్తక ప్రచురణకు తిరుమల తిరుపతి దేవస్థానం వారు 20,000 రూపాయల ఆర్థిక సహాయం అందించారు.

ఈ గ్రంథంలో పన్నెండు అధ్యాయాలున్నాయి. ప్రతి అధ్యాయం చివరా భృగుమహర్షి చెప్పిన మానవధర్మశాస్త్రమనే సంహితలో ఇన్నో అధ్యాయం సంపూర్ణమయిందని కనిపిస్తుంది. మనువు నేరుగా చెప్పింది కాదుగాని ఆయన బ్రహ్మదేవుడి నుండి మౌఖికంగా తెలుగుకొని మరీచి మొదలైన మహర్షులకు ఉపదేసించగా ఆ వివరాలను భృగువు చెప్పిన తీరున ఈ గ్రంథం రూపుకల్పించింది. మూల శ్లోకాలను నరసింహాచార్యులవారు తెలుగులో తాత్పర్యం రాశారు. దీని ప్రకారం మనుధర్మశాస్త్రం కృతయుగం లోనూ, గౌతమస్మృతి త్రేతాయుగం లోనూ, శంఖలిఖితుల రచన ద్వాపరయుగంలోను ప్రామాణికం కాగా ఈ కలియుగంలో పారాశరస్మృతికే ప్రాధాన్యముంది. అయినా బ్రిటిష్ వారు పౌరస్మృతి శిక్షాస్మృతుల రచనలో మనుస్మృతిని ఒక ఆధార గ్రంథంగా పరిగణించారు.

ఇందులోని మొదటి ఆరు అధ్యాయాల్లో కులాచారాదుల ప్రస్తావన ఉండగా సప్తమాధ్యాయం పాలకుల విధులను, అష్టమం వ్యవహార పద్ధతులను, దశమం ఆపద్ధర్మాలను, ఏకాదశం ప్రాయశ్చిత్తాదులను, చివరిది శుఖాశుభకర్మలను తత్వాన్ని వివరిస్తుంది. కన్యాశుల్కం తీసుకోరాదని నిషేధించిన ఈ గ్రంథం అంతకన్నా తీవ్రభాషలో మేనరికాన్ని నిషేధిస్తున్నది. ఇందులోని విధివిధానాలు వర్తమాన సమాజాలకు ఎంతవరకు వర్తిస్తాయో గ్రంథం చదివి తర్కించడం మంచిది. ధర్మసూక్ష్మ నిర్ణయానికి ఎటువంటి పరిషత్తు పనికివస్తుందో చివరి అధ్యాయంలో చర్చించింది.

## మూలాలు
* మనుస్మృతి (తెలుగు తాత్పర్యముతో) డా. ఎన్.ఎల్.నరసింహాచార్య, పేజీలు: 349, వెల 160 రూ. 2001.

వర్గం:తెలుగు పుస్తకాలు
వర్గం:2001 పుస్తకాలు
గోపాల్ స్వరూప్ పాఠక్

**గోపాల్ స్వరూప్ పాఠక్** (1896 ఫిబ్రవరి 24 -1982 అక్టోబరు 4) భారతదేశానికి నాలుగవ ఉపరాష్ట్రపతిగా 1969 ఆగస్టు నుండి 1974 ఆగస్టు మధ్యలో పనిచేశాడు. అతను ఉప రాష్ట్రపదవిని చేపట్టి రాష్ట్రపతి పదవిని పొందని మొదటి భారతీయుడు. అంతకు ముందు ముగ్గురు ఉపరాష్ట్రపతులు రాష్ట్రపతి పదవిని చేపట్టారు.

## జీవిత విశేషాలు
అతను 1896 ఫిబ్రవరి 26 న ఉత్తరప్రదేశ్‌లోని బరేలీలో జన్మించాడు. అలహాబాద్ విశ్వవిద్యాలయంలో న్యాయవిద్యను అభ్యసించాడు.

1945-46లో అలహాబాద్ హైకోర్టుకు న్యాయమూర్తిగా పనిచేసాడు. 1960 నుండి 1966 వరలి రాజ్యసభ సభ్యునిగా పనిచేసాడు. 1966-67 కాలంలో కేంద్ర న్యాయ మంత్రిగా ఉన్నాడు. మైసూర్ రాష్ట్ర గవర్నరుగా 1967 నుండి 1969 వరకు పనిచేసాడు. మైసూర్ విశ్వవిద్యాలయం, బెంగళూరు విశ్వవిద్యాలయం, కర్ణాటక విశ్వవిద్యాలయాలకు ఛాన్సలర్ గా పనిచేసాడు. "అలహాబాదు విశ్వవిద్యాలయం పూర్వవిద్యార్థుల అసోసియేషన్" 42 మంది పూర్వ సభ్యుల జాబితాలో అతనికి "ప్రౌడ్ పాస్ట్ అల్యూమ్ని"తో సత్కరించారు.

అతను 1982 అక్టోబరు 4 న మరణించాడు. అతని కుమారుడు ఆర్.ఎస్. పాఠక్ భారత ప్రధాన న్యాయమూర్తి. పాఠక్ హేగ్‌లోని అంతర్జాతీయ న్యాయస్థానంలో భారతదేశానికి చెందిన ముగ్గురు న్యాయమూర్తులలో ఒకడు. (మరొకరు 1985 నుండి అధ్యక్షుడిగా పనిచేసిన నాగేంద్ర సింగ్ 1988).

## మూలాలు

## బాహ్య లంకెలు
* 

|-

వర్గం:భారత ఉపరాష్ట్రపతులు
వర్గం:1896 జననాలు
వర్గం:1982 మరణాలు
మేకపాటి గౌతమ్ రెడ్డి

**మేకపాటి గౌతమ్‌రెడ్డి** (1972 ఆగష్టు 15 - 2022 ఫిబ్రవరి 21) నెల్లూరు జిల్లాకు చెందిన వ్యాపారవేత్త, రాజకీయవేత్త. ఆయన ఆత్మకూరు నియోజకవర్గం నుండి  2014, 2019లో జరిగిన సార్వత్రిక ఎన్నికలలో వై.యస్.ఆర్.కాంగ్రెస్ పార్టీ తరపున శాసనసభ్యునిగా గెలుపొందారు. గౌతమ్‌రెడ్డి నెల్లూరు పార్లమెంట్ సభ్యుడు మేకపాటి రాజమోహన్‌రెడ్డి కుమారుడు. 

## జననం, విద్యాభాస్యం
మేకపాటి గౌతమ్‌ రెడ్డి   ఆంధ్రప్రదేశ్ రాష్ట్రం, నెల్లూరు జిల్లా,  మర్రిపాడు మండలం, బ్రాహ్మణపల్లి గ్రామంలో  1972 ఆగష్టు 15న మేకపాటి రాజమోహన్‌రెడ్డి, మణిమంజరి దంపతులకు జన్మించాడు. ఆయన ఊటీలోని గుడ్ షెపర్డ్ లో పాఠశాల విద్య, హైదరాబాద్ పబ్లిక్ స్కూల్లో ప్లస్ టూ, భద్రుకా కళాశాలలో డిగ్రీ, మాంచెస్టర్లోని యూనివర్సిటీ ఆఫ్ మాంచెస్టర్లో ఎమ్మెస్సీ (టెక్స్‌టైల్స్‌) 1994 -1997లో పూర్తి చేశాడు.

## రాజకీయ జీవితం
గౌతంరెడ్డి తన తండ్రి మేకపాటి రాజమోహన్‌రెడ్డి వారసత్వంగా రాజకీయాల్లోకి వచ్చాడు. ఆయన 2014లో జరిగిన అసెంబ్లీ ఎన్నికల్లో ఆత్మకూరు నియోజకవర్గం నుండి వైఎస్సార్ కాంగ్రెస్ పార్టీ తరపున పోటీ చేసి తన సమీప ప్రత్యర్థి టీడీపీ అభ్యర్థి గూటూరు మురళి కన్నాబాబు పై 30,191 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2019లో రెండవసారి ఎమ్మెల్యేగా గెలిచి వై.ఎస్. జగన్మోహన్ రెడ్డి మంత్రివర్గంలో  చేరారు.

## మరణం
మేకపాటి గౌతమ్‌రెడ్డి 2022 ఫిబ్రవరి 21న గుండెపోటుతో హైదరాబాద్‌లోని అపోలో అసుపత్రిలో చికిత్స పొందుతూ మరణించాడు. గౌతమ్‌రెడ్డి ఏపీ ఐటీ, వాణిజ్య, పరిశ్రమల శాఖ మంత్రిగా బాధ్యతలు నిర్వర్తిస్తున్నారు. ఆయనకు భార్య మేకపాటి శ్రీకీర్తి, కూతురు సాయి అనన్య రెడ్డి, కుమారుడు అర్జున్ రెడ్డి ఉన్నారు.

## మూలాలు

వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:నెల్లూరు జిల్లా నుండి ఎన్నికైన శాసన సభ్యులు
వర్గం:నెల్లూరు జిల్లా రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2019)
వర్గం:2022 మరణాలు
శివలీలలు (ధారావాహిక)

**శివలీలలు** ఈటీవి లో ప్రసారం చేయబడిన ధారావాహిక. ఇది హిందూ దైవమైన శివుడు ప్రదర్శించిన లీలల్ని కనులవిందుగా చిత్రీకరించింది. ఇది మొదటిసారిగా 2001లో ప్రసారం చేయబడినది. 

దీనికి ఫోటోగ్రఫీ, స్పెషల్ ఎఫెక్ట్స్, దర్శకత్వం మీర్ అందించగా, చెరుకూరి సుమన్ పర్యవేక్షణలో రామోజీరావు నిర్మించారు. ఇందులోని కథాంశాలను యామినీ సరస్వతి రచించారు.

## పాత్రలు-పాత్రధారులు
* శ్రీధర్
* ఉష
* అశోక్ కుమార్
* సుబ్బరాయశర్మ
* వినోద్
* సన
* మంచాల సూర్యనారాయణ
* రాగిణి
* విష్ణుమూర్తి - సాయి కిరణ్
* పార్థసారధి
* ఆదిత్య
* మధుమతి
* సుమనశ్రీ
* శోభారాణి
* పృథ్వీరాజ్
* పద్మా జయంత్
* సుర్య భగవాన్ రాజు
* కృష్ణమూర్తి
* భాస్కర్
* రాజేంద్ర కుమార్
* ప్రభంజన్

## పాట
ఈ కార్యక్రమానికి చెందిన పాట :


శివలీలలు శివలీలలు
శివలీలలెంతో మధురం
శివస్మరణే ముక్తికి మార్గం


దీనిని ఎస్.పి.బాలసుబ్రహ్మణ్యం గానం చేశారు.

## అవార్డులు
ఈ ధారావాహిక 2000 సంవత్సరానికి గాను 5 నంది బహుమతుల్ని గెలుచుకున్నది.
* ఉత్తమ ఆహార్యం - బాబూరావు
* ఉత్తమ రూపాలంకరణ - రాంబాబు
* ఉత్తమ నృత్యదర్శకత్వం - ప్రమీలారాణి
* ఉత్తమ గ్రాఫిక్స్ - ఈనాడు టెలివిజన్
* ప్రత్యేక జ్యూరీ బహుమతి - మీర్

## మూలాలు

## బయటి లింకులు
* శివలీలలు మొదటి ఎపిసోడ్, టైటిల్స్ తో యూ ట్యూబ్ లో.

వర్గం:టెలివిజన్ కార్యక్రమాలు
వర్గం:తెలుగు ధారావాహికలు
చొలచగుడ్డ

**చొలచగుడ్డ ** కర్ణాటక రాష్ట్రం బాగల్‌కోట్ జిల్లా, బాదామి తాలూకాలోని గ్రామం. ఈ గ్రామం మలప్రభ నది ఒడ్డున ఉంది. ఈ గ్రామంలో రెండు సుప్రసిద్ద ఆలయాలు ఉన్నాయి. ఒకటి **బనశంకరి ** ఆలయం కాగా రెండవది **వీరభద్రాలయం **. ఈ గ్రామం తమలపాకు తోటలకు ప్రసిద్ధి. అలాగే అరటి తోటలకు, ఒక రకమైన మిరప పంట (clove-chillies) కు ప్రసిద్ధి.

## ఇవి కూడా చూడండి

* బాదామి
*బాగల్‌కోట్ జిల్లా

వర్గం:బాగల్‌కోట్ జిల్లా గ్రామాలు
వర్గం:కర్ణాటక గ్రామాలు
వర్గం:కర్ణాటక దర్శనీయస్థలాలు
ఫకీర్‌భుదిహాల్

**ఫకీర్‌భుదిహాల్ ** కర్ణాటక రాష్ట్రం బాగల్‌కోట్ జిల్లా, బాదామి తాలూకాకు చెందిన గ్రామం.
## మూలాలు


వర్గం:బాగల్‌కోట్ జిల్లా గ్రామాలు
వర్గం:కర్ణాటక గ్రామాలు
జలిహాల్

**జలిహాల్ ** కర్ణాటక రాష్ట్రం బాగల్‌కోట్ జిల్లా, బాదామి తాలూకా కోని ఒక గ్రామం.

## జనాభా
2011 భారత జనాభా లెక్కల ప్రకారము ఈ గ్రామ జనాభా 5169. ఇందులో 2624 మంది స్త్రీలు, 2545 మంది పురుషులు.

## ఇవి కూడా చూడండి
* బాగల్‌కోట్
* కర్ణాటక జిల్లాలు

## మూలాలు

## బయటి లంకెలు
* http://Bagalkot.nic.in/

వర్గం:బాగల్‌కోట్ జిల్లా గ్రామాలు
వర్గం:కర్ణాటక గ్రామాలు
మేకపాటి

**మేకపాటి** తెలుగువారిలో కొందరి ఇంటిపేరు.

* మేకపాటి గౌతమ్‌రెడ్డి
* మేకపాటి రాజమోహన్ రెడ్డి